Euskal paradigma. Amaitu da euskal berariozkotasunari buruzko eztabaida. Euskal paradigma. Amaitu da euskal berariozkotasunari buruzko eztabaida.\nHome Gizartea Zientzia Euskal paradigma. Amaitu da euskal berariozkotasunari buruzko eztabaida\nEuskaldunek ez dute espainiarrengandiko genetika ezberdintasun garrantzitsuak. Hori da espainiar egunkariek argitaratu zutena orain dela 2 urte gutxi gora behera, terminología zientifikoaren atzean izkutatuta eta disimulatuta zihoan aldarrikapen “ideologiko”arekin. Bartzelonako Pompeu Fabra Unibertsitateko ikertzaileek eginiko hausnarketa bat zen. Berri horri izenburu ematen, era honetako izenburuak aurkitzen genituen:\nEuskaldunen geneak ez dira espainiarrengoetatik ezberdinak\nBalentziarrak, euskalunek baino genetika ezberdintasun gehiago dituzte espainiarrengatik.\nBi urte geroago eta Genographic Projecten hausnarketak, National Geographic Societykbultzatuta, honako ondoriora heldu dira.\n(Genographic Projectek, euskal genetikaren oinarrieri buruz orain arte argitaratutako analisi osoena argitaratu du, euskal genetikaren berezitasuna, Iberiar Penintsulara orain dela 7.000 urte heldutako abeltzainen aurrerakoa dela adieraziz. Euskal frantsiar erreinuko eta espainiako AND ereduen analisi sakona egin ondoren, Genofraphic Proiektuko taldeak, euskaldunen genetika patroiak, inguruan dituen euskaldunak ez diren gizartearengandik ezberdinak direla adierazi dute.)\nGenographic Projectek argitaratutako prentsa oharrean, aurreko datuak eta helburu okerrak gainditzeko datuen errealitatea ikuskatzeko hausnarketa sakona behar izan dela adierazi da:\n(Hau, hausnarketak posible den besteko era sakonean egin behar direlaren adibidea bikaina da, analisi filogenetikoa jarraitu beharreko estandar bat da. Hau da, erresoluzio baxuagoan ezin zen seinalea ikuskatu – zeinek guztiz aurkako ondorio batetara eraman zigukeen.)\nHausnarketaren informazioa American Journal of human Genetics-en argitaratu da eta bere webgunean ikuskatu dezakegu (aurretik ordainduz).\nOrain dela egun batzuk antzeko berri bat biltzen genuen, zein ondorio berberetara heltzen zen. Ez dakigu gaurko hausnarketaren parte bat bazen edo ez, egia esan.\nHala ere, adi egongo gara oraingoan, ondorio berri hauei espainiar komunikabideek espacio eta interes berdina eskeintzen dien edo ez jakiteko. Adi egongo gara, baina aurretik badakigu ez dela horrela izango. Hau, ziurrenik, oharkabeko berri bezala geratuko da. Hori dela eta, espainiar gizartearen buruan, euskaldunak ezberdinak direla Sabino Arana eta separatista askoren ideia delakoa izango da, askok estimatzen duten bezala.\nPrevious articleEuskaldunak, 15.000 urte baino gehiago duen herriak, Europa kolonizatu zuen\nNext articleLos Angeles-eko Barrio Francés zenak Barrio Vasco izena behar zukeen


BioBilbao - Portal Cambio Climático de Bilbao - Portal Cambio Climático de Bilbao - Anestesien gasek ere badute zerikusia klima-aldaketan Anestesien gasek ere badute zerikusia klima-aldaketan – BioBilbao – Portal Cambio Climático de Bilbao\nAnestesien gasek ere badute zerikusia klima-aldaketan\nBazenekien ospitale ertain bakarraren urteko isurtzeak 1.200 ibilgailurenen antzekoak direla eta isurtze gehienak anestesian erabiltzen diren gasenak direla?\nBitxia badirudi ere, osasunaren sektoreak nabarmen samar eragiten du klima-aldaketan. Estatu Batuetan, adibidez, arlo horretatik datoz berotegi-efektuko gasen % 10 inguru. Hain zuzen ere, Estatu Batuetako osasunaren industria, herrialde bat izatekotan, 13. lekuan legoke, isurtzaile nagusien zerrenda hipotetikoan, Beckers Hospital Review webgunean azaldu dutenez.\nHona hemen eragin horren arrazoi nagusietako bat: halako esku-hartzeetan erabiltzen diren gas batzuek, hala nola desfluranoak, isofluranoak, sebofluranoak eta halotanoak, karbono-dioxidoak baino berotegi-efektu askoz handiagoa dute. Halaxe dio Geophysical Research Letters aldizkarian 2015ean argitaratu eta hainbat argitalpenetan —(Muy Interesante, La Vanguardia)— jaso den azterlanak. Desflurano kilo batek, esaterako, 2.500 kg CO2k adinako potentziala du. Atmosferan kontzentrazio urri samarra badute ere, azken urteotan handitu egin da horien presentzia, eta Antartikan ere aurkitu dira gas horietatik eratorritako konposatuak.\nKontsultatu jatorrizko albistea Popular Sciencen


«Musika erlijioso»: berrikuspenen arteko aldeak - Wikipedia, entziklopedia askea.\n«Musika erlijioso»: berrikuspenen arteko aldeak\nMusika erlijioso (aldatu)\n00:28, 2 martxoa 2019ko berrikusketa\n21:37, 25 martxoa 2018ko berrikusketa (aldatu)\n00:28, 2 martxoa 2019ko berrikusketa (aldatu) (desegin)\nBestela, [[Kantu gregoriano]]a eta [[Gospel|Gospel musika]] ere arlo honetako motak ditugu.\n== Musika klasikoa ==\nObra ezagunenen artean, [[Johann Sebastian Bach]]ek egindako "[[Matthäus-Passion|San Mateoren pasioa]]" ([]?) eta "Magnificat" ([]), "Stabat Mater" ([[Giovanni Battista Pergolesi |Pergolesi]], []), "[[Mesias (Haendel)]]" ([]), "[[Requiem (Mozart)]]" ([]), "Missa Solemnis" ([[Beethoven]], []) eta "Te Deum" ([[Berlioz]], []) ditugu.\n== Meditaziorako musika ==\n[[Meditazio]]a bideratzeko musika mota zehatz batzuk erabili izan dira erlijioetatik eta espiritualtasunetik oro har. Tradizio kristauan, [[Erdi Aro]]a baino lehangotik datorren [[kantu gregoriano]]a adibide ona da, melodia errepikakorrek eta ahotsarekin soilik egindakoek monasterioetan [[otoitz]]a eta meditazioa ahalbidetzen dituztelako. Antzeko tonuan, mundu [[musulman]]ean nabarmendu daiteke [[sufi]] tradizioa, doinu leun eta zirkularrekin, [[dervitxe]]ek dantzaren bidez lagundutakoa.\nAzken hamarkada hauetan, [[New Age musika]] asko hedatu izan da esparru espiritual honetan.\n== Gospel ==\n[[Ameriketako Estatu Batu]]etan, batez ere komunitate [[afro-amerikar]]rean eta [[eliza ebanjeliko]]etan, loratu zen bereziki [[1930eko hamarkada]]n. Hala ere, hamarkada batzuk geroago nabarmendu ziren [[Aretha Franklin]] edo [[Johnny Cash]] moduko abeslariak.


Tritonaren iturria - Wikipedia, entziklopedia askea.\nFontana del Tritone'\n[[piazza Barberini (en) ]]\n41° 54′ 13″ N, 12° 29′ 18″ E / 41.903611111111°N,12.488333333333°E / 41.903611111111; 12.488333333333Koordenatuak: 41° 54′ 13″ N, 12° 29′ 18″ E / 41.903611111111°N,12.488333333333°E / 41.903611111111; 12.488333333333\nTritonaren iturria, italieraz Fontana del Tritone Gian Lorenzo Bernini arkitekto barrokoak diseinatutako eskultura eta iturria da. Erromako Quirinalen dago, Fontana di Trevitik gertu kokatuta dago, Barberini jauregitik gertu ere; jauregi horren berrantolaketa Maffeo Barberinik enkargatuta, Urbano VIII.a izenarekin aita santua, Berninik zuzendu zuen baita ere. Hau Barberinik egin zuen lehen iturria eta, halaber, Urbano VIII.aren azken enkargu handiza izan zen.\n2 Jatorri mitologikoa\nIturria Acqua Felice akueduktuaren ura zabaltzeko eraiki zen. Trabertinoz eraikia izan zen, 1642-1643 urteetan. Bertan Triton jainkoa irudikatu zuen Berninik. Jainkoak maskor bat erabiliz ur-txurrusta botatzen du; kau izurdek heltzen duten maskor handi baten gainean eserita dago. Azpian ere aita santuaren koroa edo tiara San Pedroko bi giltz gurutzatuaz ikus daiteke; beste sinboloa Barberinitarren erle heraldikoak dira.\nEskulturaren oinarria Ovidioren Metamorfosiak liburuan dago. Obra horren lehen liburuan garaiko Erroman oso ezaguna zen mitoa narratzen zen: Uholde Handiaren ondoren urak atzera egiteko Triton deitua izan zen eta helburu horrekin maskor handi bat hartuz hori gertatzeko seinalea sortu zuen.\nFontana di Trevin gertatzen den bezala hemen ere uretara txanponak botatzeko ohitura dago, horrela bidaiariak Erromara itzultzeko aukera ziurtatu du.\n(Italieraz):Roma Beniculturali webguneko informazioa.


Gure herriaren barri, poltsikoan bertan. Agenda bat, albisteak, argazkiak edo behar duzun guztia. Orain herriko informazioa eskura, klik egin eta oso erraz erabiltzeko moduan. Herrian garatutako teknologia, mundu guztiari erakusteko moduan.\nOrain Larrabetzu eskura daukazu.\nHerriko informazioa eta agenda esku eskura. Mugikorretan erabiltzeko aplikazioa garatu dugu, eta Larrabetzuko berri zabalduko dugu mundu guztiaren artean. Zuk zeuk oso erraz erabiltzeko moduan, atzamar bakar bategaz. Ikusi eta ikasi. Eta zabaldu.\nErraza da, klik egin eta zabaldu.\nLarrabetzu eskura aplikazio honen helburua, informazio guztia modu erraz eta ulergarri batean hedatzea da. Informazioaren aroan, esku bakarrarekin funtzionatzeko moduan. Horretarako azken teknologiak baliatu eta herriko barri zabalduko dugu jendearen artean. Klik.\nAukeratu gura duzuna\nJarraitu gura duzuna bakarrik. Interesatzen zaizkizun albiste edo ekitaldiak jarraitzeko aukera daukazu. Eta gero, horren berri zuzena jasoko duzu, mugikorrean bertan. Aplikazioaren helburua, erabilterreza eta praktikoa izatea da. Eta ahal duzun neurrian, lagundu hobetzen.\nZelan jarri ekintzak?


Lan gogor asko makinek egingo dituzte, produktuak ekoizteko kostua txikiagoa izango da etta hori ez da txarra izango, baina erronka galantak ere badatoz. Handienetako bat, zalantzarik gabe, gizarte-desberdintasunak handitzeko joera. Oraintsu arte bizi izan dugun gizartean, ikasketak, trebakuntza maila, jakintza berritzeko ahalegina, hizkuntzak jakitea, teknologiak menderatzea, etab. abantailak ziren baina eragiten ziztuzten desberdintasunak erdiko klasekoen artekoak ziren. Guztiek zituzten lan-kontratu iraunkorrak eta lanaldi osokoak. Automatizazioa eta digitalizazioa zabaldu ahala, ordea, aipaturiko abantaila horiek dituztenek errazago mantentzen dute bizimaila besteek baino. Gainera bizimaila ez mantentzeak, kasu askotan, familia barruko arazoak, osasuna galtzea, bazterketa, etxegabetzea eta hainbat kalte eragiten ditu.\nOraingo martxan gure ekonomian gero eta pisu handiagoa izango du teknologiak eta txikiagoa eskulanak. Ezinbestekoa izango da gero eta jende gehiagok diru-sarrerak bermatzeko errenta jasotzea. Gazteek garbi izan behar dute ikasketetan saiatzea ez dela gustu kontua eta ez dela inoiz amaitzen. Ikastetxeek, berriz, ez dituzte prestatu beharko gehiago ikasleak izango ez diren lanbideetarako.\nMundu berri hori dakarkiten teknologiak honako hauek dira oraintxe bertan:\nHainbat arlotan ari dira sartzen: produkzio industrialean, medikuntzan, biltegietan, etab.\nTren-gurpilak muntatzen dituen robot bat.\nEbakuntzetan erabiltzen den DaVinci robota.\nRobotak biltegi batean\nLehen gizakiek egiten zituzten eragiketa batzuk gaur egun ordenagailuek egiten dituzte automatikoki. Esate baterako burtsako artekariek eskuz egiten zituzten salerosketak orain ordenagailuek egiten dituzte, iristen zaizkien merkatuko datuen arabera. Eginkizun horiek algoritmo bidez gauzatzen dira.\nBeste adibide bat sistema dinamikoen monitorizazioarena da. Hegazkinen eta aerosorgailuen hegoetan, makinen motorretan, etab. sortzen diren bibrazioak sentsore bidez jasotzen dira, algoritmo batek aztertzen ditu eta sistema mekanikoak mantentze-lanik behar duen erabakitzen du.\nGiza portaera kopiatzeko gai diren programa informatikoak dira hauek. Hainbat dira aplikazioak: gidaririk gabeko ibilgailuak, diagnostiko medikoak, Interneteko bilatzaileak, hizketaren interpretazioa, spam-irazkiak, etab.\nKamera baten bitartez ikusten den zerbaiten irudiari, teknologia bidez, informazio digitala gainjartzen zaio, errealitateaz dugun hautematea hobetzeko. Ondoko bideoan ikus daiteke nola laguntzen dion errealitate areagotuak mekanikari bati auto bat konpontzen.\nBadira sentsore batzuk bizi-konstanteak jasotzen dituztenak eta medikuei bidaltzen dizkietenak. Esate baterako, bihotzeko gaixotasunak dituzten pazienteen presio arteriala, odolaren oxigenazio maila eta bihotz-taupaden maiztasuna jasotzen duten monitoreek medikuei bidaltzen dizkiete datu horiek, tratamendua egokitu dezaten informazioa iritsi ahala.\nMakinen arteko komunikazioa\nHiru osagai mota erabiltzen dira makinen arteko komunikazioan: sistema bateko parametroak jasotzen edo neurtzen dituzten sentsoreak, komunikazio sareak, batez ere Internet, datuak transmititzeko, eta ordenagailuak, software egokiarekin informazio hori prozesatu eta sistemetan giza partehartzerik gabe zerbait egiteko.\nEsate baterako, elektrizitate-, gas- eta ur-konpainiek makinen arteko komunikazioa erabiltzen dute, beren instalazioetan dituzten sentsoreek emariaz, presioaz, tenperaturaz, korronte-intentsitateaz, etab. biltzen duten informazioa, kablerik gabeko komunikazioak erabiliz, ordenagailu batera informazioa bidali eta, hark informazio hori prozesatu ostean, instalazioetako parametroak doitzeko.\nBeste hainbat jardueratan ere erabiltzen da makinen arteko komunikazioa: trafikoaren kontrolean, telemedikuntzan, biltegietako izakinen kontrolean, ibilgailu-floten kontrolean, etab.\nMateriala geruzaz geruza gainjarriz hiru dimentsioko objektuak ekoiztean datza 3D inprimaketa edo gehikuntzazko fabrikazioa esaten zaiona. Prozesuaren abiapuntua ekoitzi nahi den objektuaren eredu digital bat egitea da. Horren ondoren, eredu digital hori software batek geruza mehez osaturiko multzo bihurtzen du, eta 3D inprimagailu batentzako aginduak prestatzen ditu.\nZer eragin izango du horrek guztiak enpleguan?\nTeknologia produktibitatea handitzen ari da, eta horrekin ekonomia hazten baina jende asko ez da ari hobekuntzarik izaten hazkunde horrekin, eta gizartean desberdintasunak handitzen ari dira. Teknologiaren erruz ari ote da gertatzen hori guztia? Ekonomian beste faktore askok dute eragina, hala nola globalizazioak eta krisialdi finantzarioak baina badirudi ukaezina dela teknologia berrien eragina ere. Badirudi behe mailako lanpostu gehiago galtzen direla sortzen diren goimailakoak baino.


"Bihotzetik kontatu nahi izan dugu Nanga Parbateko espedizioa" - Sakana - Guaixe.eus\n"Bihotzetik kontatu nahi izan dugu Nanga Parbateko espedizioa"\nMaider Betelu Ganboa 2020-11-24 13:00\nAlex Txikonek La montaña desnuda filma eta liburua aurkeztuko ditu asteazkenean Altsasuko Iortia Kultur Gunean. Sarrerak agortuta daude\nAlex Txikon alpinistaren La montaña desnuda filmak eta liburuak Txikonek Simone Moro italiarrarekin eta Ali Sadpara pakistandarrarekin 2016ko otsailean Nanga Parbatera egin zuen espedizioa kontatzen du, neguko lehen espedizioa izan zena. Baina hori baino askoz ere gehiago da. Asteazkenean Altsasun izanen da Txikon bere lana erakusten, Katealderen eta Altsasuko Mendigoizaleak eta Dantzaleku Sakana taldeen eskutik.\nZergatik bururatu zitzaizun Nanga Parbateko espedizio honi buruzko filma egitea?\nBatetik, irudi pila bat genituelako. Bestetik, tontorra egin eta gero, 2016ko udaberrian Movistar + telebistarako Robinson txosten bat grabatu genuen espedizioari buruz, eta ondoren dokumental egin zitekeela banekien. Liburu autobiografiko bat ateratzeko asmoa nuen, baina azkenean dokumentala eta liburua prestatu ditut. Liburua idatzita nuen, baina egituratu gabe. Beraz, lan ugari egin behar izan dugu guztia prestatzeko.\nEspedizio honek esan nahi berezia du zuretzat, akaso neguan izan zen lehendabizikoa izan zelako?\nEz bereziki. Guk berdin-berdin bizi dugu neguko espedizio hau, oso gogorra izan zena, zein beste espedizio guztiak. Guztiek asetzen gaituzte, baita tontorreraino iristen ez garenak ere.\nIa bost urte pasa ostean, Nanga Parbateko espedizio honen zein oroitzapen dituzu?\nOroitzapenak oso onak dira, gero eta hobeagoak. Beste batzuk gaziak dira, esaterako 2019an Nanga Parbatera egindako azken bisitan Daniele Nardi eta Tom Ballarden erreskatean parte hartu genuen, baina ezinezkoa izan zen; oso atsekabetuta, alde horretatik. Dena den, Nanga Parbatera bueltatu behar garela esaten dut, beste modu batean gozatzeko. Tontorrean zaudela behera begira egotea zer den badakigu, baina behetik gorako bide horretan gozatzeko beste momentu batzuk beharko genituzke eta Nanga Parbati itzuli osoa ematea.\n"Neguko espedizioak oso gogorrak dira; nanga parbatekin izandako harremana kontatzen du filmak"\nKonfinamendua ongi etorriko zitzaizun dokumentala eta liburua prestatzeko.\nFilmaren ideia buruan zegoen azkeneko hiruzpalau urteetan, baina menditik bueltatu, eta lana dela, bestea dela... azkenean ez duzu astirik. Konfinamenduaren geldiunea izan da hau guztia aurrera ateratzeko detonatzailea edo aitzakia. Konfinamenduan kozinatu da dokumentala.\nEgunotan zure lana aurkezten ari zara Espainiar Estatu guztian barna. Non ibili zara?\nEromena izaten ari da. Aurreko ostiralean Madrilen izan ginen, handik Orensera joan ginen, iganderako Azpeitian geunden, astelehenean Eibarren, asteartean Arrigorriagan, asteazkenean Usansolon eta Arrigorriagan eta ostegunean Zallan. Ostiralean Lemoan egon nintzen, larunbatean Donezteben, igandean Lizarran, astelehenean Donostiako Fnac-en, gaur, asteartea, Bergaran izanen naiz eta bihar, asteazkena, Altsasun. Egunero dago zer edo zer pelikularekin lotuta. Baina gustura, batez ere jendea gozatzen ari delako.\nZer nolako harrera izan du filmak?\nEdukiera edo aforoen muga pena da, bestela jende askoz ere gehiago egongo bailitzateke emanaldietan, baina hala ere, filmak oso harrera ona izan du. Bizitzen ari garen egoera hau aukera garai moduan bizi behar dugu. Besoak gurutzatuta etxean egon beharrean, egunero emanaldiak ematen ari gara, eta jendeak gozatu egiten du. Hori da egoera honi egiten diogun gure ekarpena. Eta jendea motibatuta ateratzen da, ilusionatuta, irribarre handi batekin. Hori da lortu nahi duguna.\n"Egindako espedizio guztiek asetzen zaituzte, baita tontorra egiten ez direnek ere"\nAsteazkenean Iortia Kultur Gunera gerturatzen direnek zer topatuko dute La montaña desnuda-n?\nPubliko guztiendako film bat. Nire ustez pelikula txukun bat topatuko dute, maitasunez eta ilusio guztiarekin eginda dagoen film bat. Sorpresa eman nahi dugu. Ez dut gehiegi sakonduko, bestela zer ikusiko duten jakingo dute (kar, kar…).\nNanga Parbateko irudi ikusgarriekin batera, espedizio baten xehetasunak eta egunerokoak ikusteko aukera ematen al du filmak?\nIrudi ikusgarriak ikusiko dira, bai, baina ez da mendizaletasunari lotutako publiko jakin bati bideratutako lana. Publiko guztiendako filma da. Guk Nanga Parbatekin izandako harremana kontatzen du. Filmeko zuzendaria eta gidoilaria izan naiz lehen aldiz, eta uste dut lan txukuna dela, kontuan hartuta profesionalak ez garela. Baina filma muntatzerakoan profesionalak aritu dira: Aritz Lete soinu teknikaria, Sara Cozarren ahotsak, Bimusikako doinu eta musika originala, Iñaki Madariagaren diseinua eta efektuak…\n"Maitasunez eta ilusioz egindako filma da gurea; egindakoarekin gustura geratu naiz"\nFilmean eta liburuan egindako lanarekin gustura geratu zara?\nGustura gelditu naiz. Jendearen harrera oso ona izaten ari da. Emanaldietan saiatzen gara jendearekin hartu harremana izaten eta euren zalantzak eta kezkak argitzen. Lan honekin gu ez gara bikain bat lortzera joan, ezta nahiko bat lortzera joan. Espedizio bat kontatzera joan gara, bihotzetik eta gertutasunetik, gauza askotatik aldenduz.\nZeintzuk dira zure hurrengo erronkak? Pandemia dela eta, noiz ikusiko zaitugu mendian?\nAurten bi film ekoiztu ditugu, hau eta La cumbre es el camino, eta liburuarekin ere bagabiltza. Gauzak ongi badaude, gustura joango ginateke Himalaya aldera. Hori da gure asmoa, eta ziur gaude aukera izango dugula. Beraz, horretan ere bagaude buru belarri.


Zergatik bikoteen dibortzioa ezkontza hamarkada batzuen ondoren - Lagundu Dibortzioarekin Eta Adiskidetzearekin\nPentsioaHaurren Tratu TxarrakOspetsuakEzkontza FunDibortzioa Eta JabetzaOsasun MentalaLagundu Dibortzioarekin Eta AdiskidetzearekinEzkondutako Bikoteentzako Aholkularitza EkonomikoaFamiliaren Finantza PlangintzaInspirazioa\nNagusia / Lagundu Dibortzioarekin Eta Adiskidetzearekin / Bikoteek ezkontza hamarkada batzuen ondoren dibortziatzeko benetako 8 arrazoi\nBikoteek ezkontza hamarkada batzuen ondoren dibortziatzeko benetako 8 arrazoi\nHormak ixten ari dira\nBizimoduaren aldaketa beldurgarria\nZergatik bikoteek dibortzioa ezkontza luzeen ondoren? Eszenatoki horrek gutako asko hunkitzen gaitu.\n'Pikete hesi' bizitza perfektua lantzen hamarkadak ematen dituen bikote ezin hobeak ezkontza urrezko urteen amaieran amaitzen du.\nLagunak eta familia galdetu, 'Zer gertatu da?' Bikotearen barruko zirkulutik 'behin kenduta' dauden jende asko ezkontzaren desengainuaren balizko arrazoi guztiei buruz esamesak egiten hasten dira.\nHorietako batek iruzurra egin al zuen?\nGay al da?\nDiruagatik borrokan ari dira?\nEzkontza haurren ingurukoa al zen?\nEszenatoki tristea da, baina gertatzen da. Bikote 'onduenek' garai bateko ezkontza kementsua ahanzturan erortzen ikus dezakete.\nGaldera da, ba al zegoen amaiera gertu zegoenaren seinalerik? Erabat.\nOrduan, zein da dibortzioaren kausa nagusia, eta zergatik huts egiten dute hainbeste ezkontzak eta bikoteen bila joateko dibortzio grisa ?\nIrakurri dibortzioaren arrazoirik handiena ezagutzeko. Bikote onduek beste bide batzuk egitea erabaki duten beste arrazoi esanguratsu batzuekin batera.\n1. Hormak ixten ari dira\nBatzuetan, epe luzerako harremana duten bikoteak harremanaren dinamika iraunkorrak mugatuta sentitzen dira.\nBazkideek norberaren errealizazioari elkarri eusten diotela senti dezakete.\nBai, badaude zenbaitetan sindikatu iraunkorreko pertsonek elkarrekin urrats gehiago eman ezin dituztela sentitzen dutela eta banaketa osasuntsuagoak izango liratekeela.\nBikote bat 'hautemandako elkarrekin' urte asko igaro ondoren banatzen denean, inguruko jendeak askotan espekulatzen du,\n'Zergatik dibortziatzen dira bikoteek 10 urte ezkondu ondoren?', Edo\n'Zein da dibortzioaren arrazoi nagusia elkarrekin hain zoriontsu zirudien bikote batentzat?'\nEzkontza luzeetan egon diren bikoteen dibortziorako arrazoi nagusia berrabiarazteko edo berritzeko irrika handia da.\nAzalekoa dirudien arren, batzuetan desegokia izan daiteke hamarkadetan egon zaren pertsona berarekin harremanak izaten jarraitzea eta jendeak 'berritasuna' bilatzen du. Berritasunerako gogoa dibortzio arrazoi nagusia bilakatzen da.\nAskatasunak prezio garestia du hamarkadetan zehar baieztatzen eta mantentzen ari den harreman baten amaiera esan nahi duenean.\n2. Komunikazio desoreka\nZergatik dibortziatzen dira bikoteak urteetan pertsona berarekin egon ondoren? Eskasa komunikazioa baby boomersen artean dibortziatzeko bide azkarra da.\nEsan izan da komunikazioa ez dela zure bikotearekin hitz egitea soilik, baizik eta haien ikuspuntua eta bizitzarako ikuspegia ulertzea.\nHarremanean ikusmenaren ulermena eta kontzientzia jada ez daudenean, azkenean harremana ihartu eta hil egingo da. Komunikazio falta eta bikoteen arteko distantzia nabarmena da dibortzioaren arrazoi ohikoenetako bat.\nNoiz komunikazio arazoak Iktus baten edo beste osasun egoera ahul baten ondorioa dira, 'amaitzearen' agonia are nabarmenagoa izan daiteke.\n3. Itxaropen handiak\nZergatik dibortziatzen dira bikoteek bikote gazte gisa hainbat erronka izan dituztenean eta itxuraz kalteik gabe agertu direnean?\nIzan gaitezen zintzoak. 'Till Death Do Us Part' ordena altua da.\nZaila da ideia hori probatuta dagoela imajinatzea ezkontza osasuntsuak , baina hala da. Erretiroa, lana galtzea edo gaixotasun kronikoa hasten direnean, espero dugu gure bikote intimoak ziurgabetasunean eta aldaketan nabigatzen lagunduko digula.\nHori ez da beti gertatzen.\nBatzuetan, gure maiteak 'nahikoa izan dute' eta konexiotik urruntzea aukeratzen dute. Harremanarekin konprometituta jarraitzen zuen bikotearentzat, lehentasunak eta itxaropenak ere berraztertu behar dira.\n4. Bizimoduaren aldaketa beldurgarria\nBeraz, irabazteko 'Urrezko Urteetara' iritsiko zara.\nPosizio handiarekin eta soldata berdinarekin hornituta, zure finantza jokoaren gorenean aurkitzen zara. Zure maitea ohituta dago itsas bidaiekin, Cadillac-era eta diskreziozko diru sarrera harrigarri guztietara.\nBat-batean, ekonomiaren tankeak eta zure lan zoragarria hondoratzen dira.\nOrduan, zerk eragiten du dibortzioa elkarrenganako maitasuna lodi eta mehe bidez adierazi duzunean?\nEzkontza askok ezin dute gainditu diru-sarreren beherakada bortitzari eta horri lotutako bizimodu aldaketari. Zureak agian ez du bizirik iraungo.\nZure harremanaren indarra zure irabazien arabera baloratzen bada, harremanak denbora eta esfortzua merezi al zuen? Ezkontzaren oinarria horrelako jokabide gutiziak astintzen duenean, 'Bikoteak zergatik dibortziatzen dira' bezalako galderak soberan daude.\nbikote gol politak\n5. Konfiantza haustea\nBeste batzuetan dibortzioa lortzeko arrazoiak daude desleialtasuna ezkontzan .\nBaliteke bulegoan gaueko gau batzuekin hastea.\nEzkontide batek oharra egiten du American Express-en karga bitxiak agertzen direla eta telefono mugikorraren erregistroa zenbaki ezezagunekin kutsatuta dagoela.\nBikotekide baten susmoak hazten diren heinean, borrokan gogorrena duten harremanek ere jasan dezakete.\nHala ere, horrek galdera egiten du, zergatik bikotekideek dibortziatzen dute eta ez dute lan egiten kolpetik sendatzeko eta sendatzeko desleialtasuna ?\nInfidelitateak suntsitutako ezkontza salbatzeko modu bakarra ezkontide iruzurra ezkontza berreskuratzen lan egiteko eta kaltetutako bikoteari eragindako kalteak konpontzeko prest dagoenean da.\nEzkontide arau-hauslea konfiantza haustea eragin duten arazoetan lan egiteko prest ez badago, baliteke dena amaituta egotea.\nIruzurra, gezurrak eta traizioa dibortzioaren arrazoi nagusietako batzuk dira hamarkadetan elkarrekin egon diren bikote askoren kasuan.\nJendea dibortziatzeko arrazoiak jeloskortasunari egotzi ahal zaizkio. Jeloskortasuna harremanetan dibortzioaren arrazoi nagusietako bat da.\nBikotekide batzuek bigarren ezkontidea dute - lana - edo denbora asko behar duen zaletasuna eta intimitatea -erronka.\nBatzuetan, bestalde, laneko sendagilearen biktima sentitzen den ezkontidea arazoaren sakontasuna gehiegizkoa izan daiteke.\nBai, jelosia arazoa izan daiteke ezkontza onetan, bikotekide batek edo biek segurtasun eza dosi handia jasaten badute.\nBatzuetan sortzen den zeloak denbora eta informazio truke maitagarria erabateko ezintasuna bihur dezake.\nOrduan, zergatik dibortziatzen dira bikoteek ilunabarreko urteetan? Jelosia ezkontza-hiltzailea da, iraupen guztietako ezkontzetarako eta dibortziora bidean joan daitezkeen bikoteek egoera zuzentzeko urratsak eman ditzakete eta ezkontza-harmonia landu, berriro ere.\n7. Habia hutsa\nHaurrak zahartzen dira eta, zorionez, jatorrizko familia uzten dute beren kabuz bizitza hasteko.\nBikote askok, haurrak etxean zeuden egunak galtzen zituzten bitartean, gogotsu hartzen dute habia hutsa. Beste bikote batzuek beren denbora eta esfortzua hainbeste inbertitu dutela seme-alabengan jakingo dute, bikote gisa funtzionatzen ez dakitela.\nFamilia batentzako aurkikuntza traumatikoa izan daiteke, baina uste baino sarriago gertatzen da.\nZaila da hainbat hamarkada ezkontza harremanean asmatzea. Haurrak argazkitik kanpo daudela bikotea ez den bikote baten errealitatea leuntzeko, harremana hondatuko da. An habia hutsa Epe luzeko ezkontzetan dibortzioaren arrazoi nagusietako bat da.\nHaurrak hartzeak edo norberak bilobetan isurtzeak ez du elkarrekin nola egon ez jakitearen oinarrizko arazoa sendatuko.\n8. Nortasunaren gatazka\nJendea aldatu egiten da. Izaki dinamiko, ebolutibo eta moldagarriak gara.\nBaina nola dago bilakaera mentala galderarekin lotuta, zergatik dibortziatzen dira bikoteak?\nHorrenbeste, gure arteko harremanak aldatu behar dira gurekin edo desegingo gara. Uste baino maizago gertatzen da. Nortasun aldaketak eta ondorioz sortutako gatazkaren potentziala arrazoi organikoen (zahartzea, dementzia, hezkuntza) ondorengoak izan ohi diren arren, kanpoko kausa batzuk ere badaude.\nAdibidez, a nortasun gatazka gerta daiteke politika, guraso zaharrak edo arazo handiko haur heldu bati nola aurre egin. Nortasun gatazkatsuen ondorioz harremanak arrakalak sortzen dituenean, ezkontza uzteko arrazoietako bat bihurtzen da.\nElkarrekin gure bizitzako arazo definitzaileak begi-bistan ikusten ez ditugunean, elkarrengana jo dezakegu.\nEzkontza onduak ere berandu hil daitezke.\nEtapa goiztiarreko dibortzioak baino askoz ere arraroagoa den arren, dibortzio berantiarra suntsitzailea da. Izan ere, bikote zaharrek agian ez dute erreserba fisiko eta emozionalik galeratik guztiz berreskuratzeko.\nGarrantzitsua da profesional arduratsuez inguratzea, ezkontzaren endekapenean duzun papera ebaluatzea eta komunikazio ohitura eta harreman eredu ez osasungarriak haustea.\nIrakurri gehiago: 6 Urratsetarako gida: nola konpondu eta nola gorde hautsitako ezkontza


Probintzia A CORUÑAALAVAALBACETEALICANTEALMERIAANDORRAASTURIASAVILABADAJOZBALEARESBARCELONABURGOSCACERESCADIZCANTABRIACASTELLONCIUDAD REALCORDOBACUENCAGERONAGRANADAGUADALAJARAGUIPUZCOAHUELVAHUESCAJAENLA RIOJAGRAN CANARIA - LAS PALMASFUERTEVENTURA - LAS PALMASLANZAROTE - LAS PALMASLEONLERIDALUGOMADRIDMALAGAMURCIANAVARRAORENSEPALENCIAPONTEVEDRASALAMANCATENERIFE - SANTA CRUZ DE TENERIFELA PALMA - SANTA CRUZ DE TENERIFEEL HIERRO - SANTA CRUZ DE TENERIFELA GOMERA - SANTA CRUZ DE TENERIFESEGOVIASEVILLASORIATARRAGONATERUELTOLEDOVALENCIAVALLADOLIDVIZCAYAZAMORAZARAGOZA\nErakutsiz 24 nongo 1.653 Jabetzak - PAG 2/138\nTrastelekua - Pamplona-Iruña (El Sadar) , Eraikitako azalera 7m2.\ngarajea - Cartagena (La Manga del Mar Menor) , Eraikitako azalera 13m2.\nBaserri-lurra - Boiro , 610m2, 655 Itsasora distantzia.\ngarajea - Burlada-Burlata (Burlada) , Eraikitako azalera 13m2.\ngarajea - Burlada-Burlata (Burlada) , Eraikitako azalera 12m2.\ngarajea - Burlada-Burlata (Burlada) , Eraikitako azalera 14m2.\ngarajea - Pamplona-Iruña (San Juan) , Eraikitako azalera 20m2.\ngarajea - Cadreita , Eraikitako azalera 11m2, 3 Gelak, 1 bainugelak, Igogailua.\nAzalera 29 Mts\ngarajea - Zizur Mayor-Zizur Nagusia (Parque los Omos) , Eraikitako azalera 29m2.\nAzalera 27 Mts\nAparkalekua - Torrent (Moli) , Eraikitako azalera 27m2.


Osasun Publikoko Lege bat ezartzeko aukera lantzen ari direla aipatu du Darponek. Noticias de Gipuzkoa\nOsasun Publikoko Lege bat ezartzeko aukera lantzen ari direla aipatu du Darponek\nImagen de archivo de Jon Darpon, consejero de salud del Gobierno Vasco.\nJueves, 30 de Agosto de 2018 - Actualizado a las 11:57h.\nLehen berri moduan, Osasun sailburuak Osasun Publikoko Lege bat edukitzeko aukera aipatu du. Darponek azpimarratu du erakunde arteko osasun publikoko tresna normatibizatu batean ari direla lanean, gero eta garrantzitsuagoa baita herritarrei arreta hobea bermatuko dien osasun publiko bat edukitzea. Hala adierazi du gaur Onda Vasca irratian eskainitako elkarrizketa batean.\nBestalde, Osakidetzaren 35. urteurrena gogoratuz, Euskal Osasun Zerbitzuak izandako bilakaera handia azpimarratu du Sailburuak. Darponek azaldu du datozen hilabeteetan hainbat ekitaldi egingo direla, ekitaldi zientifikoak -osasun-profesionalak omentzeko- zein, herritarrei begira, kutsu instituzional handiagoa izango duten ekitaldiak.\nAurtengo udan hauteman diren Leptospira izan daitezkeen bost kasuei dagokienez, Osasun sailburuak azaldu du bost pertsona horiek ondo daudela eta horietako bakarra ospitaleratu behar izan zutela. Bide batez, Darponek ñabartu du bainatzeko baimendutako guneak erabiltzea gomendatzen dela;"ez dauka zentzu handirik baimenduta ez dauden gune zingiratsuagoetan bainatzeak", gaineratu du.\nLEPei dagokienez, Sailburuak esan du Osakidetzak uda osoan lanean jarraitu duela eta une honetan zabalik dauden lau espedienteak mamitzen jarraitu duela. "Irailean zehar, erabaki guztiak hartzea eta erabaki horiek Legebiltzarrari eta herritarrei jakinaraztea espero dugu", azaldu du Darponek.\nOsasun sailburuak, aurreko hiruhileko proiektuak aipatuz, Biocruces Bizkaia osasun-ikerketako institutuaren inaugurazioa azpimarratu du;eta "euskal herritarren osasuna, oro har, hobetuko duen oso mugarri garrantzitsu" bezala kalifikatu du. Horretaz gain, Zerbix Minbizia Goiz Detektatzeko Programa eta Onkologiako Plan Integrala ere aipatu ditu.


EDPKTBP PREZIOA EZARTZEKO METODOLOGIA BERRIA\nZer da KTBPa?\nEME-etan (Erreferentziazko Merkaturatzaileak, lehenago Azken Errekurtsoko Merkaturatzaileak —AET— zeritzen) kontratatuta dauden eta urteko prezio finko bermatua hautatu ez duten erreferentziazko horniduretarako prezio berria da.\nNik Azken Errekurtsoko kontratua neukan. Zerbait egin behar dut?\nAzken Errekurtsoko Merkaturatzaile edo Erreferentziazko Merkaturatzaile baten bezeroa bazara, ez duzu ezer egin behar, hau da, Azken Errekurtsoko Tarifa zenaren ordez KTBParen arabera fakturatuko dizute. Nahi baduzu, Merkatu Libreko eskaintza bat ere aukera dezakezu, edo EMEaren prezio finkoko eskaintza ere kontrata dezakezu.\nOrduan, zer desberdintasun dago?\nOrain arte, zure fakturaren prezioa BOEn argitaratzen zen, eta konstante mantentzen zen hiruhileko batez. KTBP berria ekoizpen-merkatu antolatuetan energiaren kostuak duen bilakaeraren arabera aldatuko da, eta ezingo da zein den jakin fakturatutako aldia eta kontsumo-egunak ezagutu arte, hau da, zure faktura jaulkitzen denean jakingo da. Red Eléctrica Españolak KTBPak aurreko egunean izan duen bilakaera erakutsiko du, eta gainera, batez besteko prezioa CNMCren web orrian ere kontsultatu ahalko da.\nRed Eléctrica de Españak bere web orrian (http://www.esios.ree.es/web-publica) argitaratzen du kontsumoaren aurreko eguneko KTBPa hurrengo 24 orduetarako. Aurki prezioak CNMCren web orrian (WWW.CNMC.ES) ere kontsultatu ahalko dituzu.\nEta ez badut KTBPa izan nahi?\nAukeran dauden eskaintza ugarietako bat hautatuz Merkatu Libreko merkaturatzaile batekin kontratatzeko aukera duzu. EDPk hainbat eskaintza ditu elektrizitate eta gas bezeroentzat, deskontuak eta prezioak konbinatzen ditu eta hiru hilez behin eguneratzen dira.\nEME bera mantendu nahi baduzu, era berean, urteroko prezio finkoaren modalitatea duzu.\nKTBP hori lehenago ezagutzeko aukera izango dut?\nEz. Zure aldi fakturatuaren batez besteko prezioa ez da kalkulatuko faktura egiten den arte, eta ondorioz, faktura jasotzen duzun arte ezingo duzu jakin zer prezio ordaindu beharko duzun kontsumitzen duzun elektrizitateagatik. Red Eléctrica de Españaren web orrian (http://www.esios.ree.es/web-publica/) hurrengo eguneko energiaren prezioa kontsulta dezakezu, eta zure fakturan aplikatuko den prezioa CNMCren web orrian (www.cnmc.es) eskuragarri duzun fakturen simulatzailean egiaztatu ahalko duzu.\nEgun berean fakturatu diren bi bezerok prezio desberdinak izan ahalko dituzte, beren irakurketaren egunaren eta fakturazio-aldiaren arabera.\nErreferentziazko tarifa elektrikoa desagertu egin da?\nTarifa elektrikoa BOEn argitaratzeari utzi zaio, eta prezioak ezartzeko KTBP metodologia berriak ordezkatu du.\nDiru-itzultzeak jasotzeko eskubidea izateko, 2014ko lehenengo hiruhilekoko aldiren batean elektrizitatea EME batekin kontratatuta izan behar zenuen. Hori zure kasua bada, diru-itzultzea dagokizu.\nEra berean, 2014ko apirilaren 1aren ondoren elektrizitatea EME batekin kontratatuta izan baduzu, egun horretatik egin dituzun kontsumoengatik ordaindu duzun zenbatekoa KTBP berriaren araberako prezioari jarraiki erregularizatuko da.\nZenbat eta noiz itzuliko didate?\nDiru-itzultzearen aldian EMEan egin duzun kontsumoaren araberakoa izango da. 2014ko uztailetik aurrera itzuliko da.\nZer da urteko prezio finkoa?\nErreferentziazko Merkaturatzaileek derrigorrez eskaini behar duten alternatiba bat da. Prezio-sistema honen arabera, elektrizitatearen prezioaren parte den energiaren kostua berdin mantenduko da 12 hilabetez. Sistema KTBPa baino garestiagoa da, luzaroan prezio bera ziurtatzearen (estaldura) kostuagatik.\nZer egin behar dut urteko prezio finkoa kontratatzeko?\nZure EMEarekin harremanetan jarri eta eskatu egin beharko duzu.\nBezeroak urteko prezio finkoa zein den jakiteko aukera izango du lehenago?\nBai. EME bakoitzak bere prezio finkoa eskainiko du, 12 hilabeteko eperako energiaren kostuan oinarrituz. Hala ere, fakturaren beste alderdi batzuk berrikusi egiten dira, potentziaren terminoak eta energiaren terminoak hainbat kontzeptu barne hartzen baitituzte, hala nola sariak eta kanonak, eta gobernuak aldian behin aldatu ahalko ditu.\nNon agertzen da urteko prezio finko bermatua, egiaztatu ahal izateko?\nMerkaturatzaile bakoitzak bere prezioa ezarriko du, gutxienez hilabetez egon beharko du kontratatzeko eskuragarri, eta bere kontratuetan islatuko da. CNMCk bere web orrian (WWW.CNMC.ES) argitaratzen ditu urteko prezio finkoak, une bakoitzean indarrean dagoen EME bakoitzarenak.\nPrezio finkoa zergatik izan daiteke garestiagoa?\nPrezio finkoa 12 hilabetez bermatzeko beharra arriskutsuagoa da Erreferentziazko Merkaturatzaileentzat, eta arrisku horrek eragina du azken prezioan.\nPrezio finkoa ez den beste aukerarik al dut?\nEMEaren KTBPa edo MLko eskaintza bat kontratatzea.


ITZULI | Egin klik INPRIMATZEKO\nEuskararen Donostia Patronatua euskarazko testuen argitarapena ari da bultzatzen azken urte hauetan. Horietako batzuk berak bakarrik plazaratzen ditu, beste batzuk, berriz, zenbait erakunde eta argitaletxeekin batera. Orain, euskaraz.net web guneak eskaintzen duen aukera baliatuz, liburutegi birtual bat joan nahi du osatzen lan horiekin eta etorkizunean argitaratzen joango direnekin.\nAtal honetan liburu batzuen testu osoa eta beste batzuen aipamena aurkituko duzu:\nDonostiako Herri Literatura Atal honetan Donostiako euskal idazleen liburuak ari gara jartzen. Dagoeneko 26 egileren 48 idazlan oso osorik irakur daitezke. Horien artean Auspoa Liburutegian argitaratzen joan diren Donostiako idazleren lanak eskaintzen ditugu, besteak euskaraz.net-ek prestatu ditu. Guk prestatu ditugun testuak bi modutan aurkituko dituzu: batetik edizio gaurkotua eta bestetik, PDF formatuan, jatorrizko bertsioa.\nEuskararen Udal Patronatuak Lanerako Idazkiak liburuxka kaleratu du Gipuzkoako Merkatarien Elkartearekin, Zaharrean, Centro Erdi, Auzoa eta Dendass merkatari elkarteekin eta Gipuzkoako Ostalaritzako Enpresarien Elkartearekin lankidetzan. Donostiako merkatari guztiei banatuko zaien argitalpen honek, tresna baliagarria izan nahi du euskara normaltasunez eta gero eta maiztasun handiagoz erabiltzeko ahalegina egiten ari diren merkatari eta ostalari donostiarrentzat. Merkatariek hamaika ohar, informazio eta errotulu jarri behar izaten dituzte euren saltokietan bezeroak informatzeko, baita zenbait testu idatzi edota inprimakiak egunero bete ere. Lan horretan lagundu nahi du argitalpenak, merkatariari euskara lan esparruan erabiltzeko bidea erraztu nahi zaio argitalpenarekin zenbait aholku, ohar eta eredu eskainiz.\nDonostiako Natur Ibilbideak\nDonostian egin daitezkeen ibilbideen arteko batzuk jasotzen ditu gida interesgarri honek. Edozein edadetako edozeinek egiteko moduko ibilbideak dira, era askotako ibilbideak daudelako eta bakoitzak aukera dezakeelako egokien iruditzen zaiona. Ibilbideen zehar, maiz oharkabean geratzen diren natur ondasunei begiratzeko proposamena egiten digu, gainera.\nKristina Enea � Gladys Parkea: historia, flora, fauna\nJoseba Gurutz de Vicenterek "Kristina Enea � Gladys Parkea" (Haritzalde 2009) liburua eman du argitara. Liburu honen orrialdeetan parkeko historia, flora eta fauna aberatsaren berri ematen du egileak. Donostiako Euskera I�aki Caminok egindako ikerketa duzue honako hau. Abiaburu bat Donostiako euskera aztertzeko lanak oinarri sendoa ezarri du gure euskara aztertzeko eta deskribatzeko. Lan zientifikoa da, baina baditu ere donostiar guztientzat jakingarri diren zenbait kontu.\nDonostiaren historia Gros Auzoa Donostia, Gipuzkoako lehen hiribildua, Antso VI.a Jakintsuak sortu zuen 1180 urtean. Hortik abiatu eta azken hamarkadak bitarteko historia jasotzen du liburu honek.\nMiguel Artolaren gidaritzapean espezialista talde batek idatzi zuen liburuaren laburpena da honako hau. Elena Legorburuk egina. Liburu hartan gaztelaniaz luze kontatzen zigutena, honetan laburrago eta euskaraz kontatzen da.\nGros auzoari buruzko irakurgai atsegin hau eskaini nahi izan dizuegu. Fermin Mu�oz Echabegurenek egindako idazlanaren moldaketa duzue, Jon Mu�ozek itzulia. Orrialde hauetan auzoaren historia kontatzen digute. Dunaz betetako hondartza zen garaia gogora ekarri ondoren, gaurko auzo moderno eta erakargarria izatera iritsi arteko ibilbidea irakurri ahal izango dugu. Donostiarrak eta euskara XVI-XVIII mendeak Unibertsitateko testuak Aurkezten dizuegun idazlana Donostiako Euskararen Udal Patronatuak Donostiako Euskararen Historia Ikertzeko bekaren emaitza duzue. Donostiarrak eta euskara, XVI-XVIII mendeak idazlanean mende horietako donostiarren arteko euskararen erabilera aztertzen dute Tomas Ugaldeberek eta Mikel Madinak.\nKarlos Santamaria bekaren eta zenbait erakunderekin egindako hitzarmenen ondorioz, jakintza-alor askotariko hainbat ikerlan egiteko eta euskarazko testuak sortzeko laguntza eman du Euskararen Donostia Patronatuak.\nAldizkariak Auzoka Donostiako eskola aldizkaria\nMugi Kirolzale donostiarren hilabetekaria\nAuzoka aldizkaria Donostiako ikastetxeetako ikasleen artean (Lehen Hezkuntza, Derrigorrezko Bigarren Hezkuntza eta Batxilergoa) egiten den eta ikasleei beraiei zuzendua dagoen euskarazko aldizkaria da. Euskararen Udal Patronatuaren zuzendaritzapean eta Donostiako Berritzegunearen koordinazioarekin argitaratzen da ikasleak kazetari eta irakurle bihurtzen dituen aldizkari hau. Gure aisialdiaren zati handia hartzen du kirolak; gero eta gehiago dira kirola egiten dutenak edota kirolaren inguruko grina dutenak. Besteak beste, interes hori asetzeko asmotan sortu du MUGI! Euskararen Udal Patronatuak Kiroletako Udal Patronatuaren laguntzaz. Horrekin batera, irakurleei kiroletako berriak euskaraz jasotzeko aukera eskaini nahi die.


Frantsesezko Wikipedia - Wikipedia, entziklopedia askea.\nFrantsesezko Wikipedia edo Wikipédia Wikipediaren frantsesezko edizioa da. 2001eko martxoan jarri zen abian, eta 2006ko abenduan 400.000 artikulutik gora zituen. 2016ko martxoan aldiz, wikipedia guztien artean, artikuluak kontuan hartuta seigarrena zen eta 1.730.000 artikulu zituen.\n(Frantsesez) Frantsesezko Wikipedia\nKoordinazioa: French Wikipedia


Literatur Emailuak - 10. zenbakia - 2002-03-21\n10 zenbakia: 2002ko martxoaren 21ean\nAntonio Maria Labaienek 1932ko urtarrilean sortu zuen Antzerti aldizkaria Tolosan, osorik teatroari emana eta Ixaka Lopez Mendizabalen inprimategian egina. Euskaltzaleak bazkunak Eusko Antzerti Eguna antolatu nahiaren kariaz (eta obrak falta zirelako) abiatu zuen Labaienek Antzerti aldizkaria, hilabetekari izateko asmotan. John Zabalo "Txiki"ren irudiez apaindua agertu zen lehen alea (24 orrialdekoa), Toribio Altzagak 1888an Ziburun idatzitako obra batekin: "Aterako gera!". Denera 54 zenbaki agertu zituen Antzertik, 1936ko Espainiako Gerraren ondorioz Labaienek Sarara ihes egin artean. Aldizkarian agertutako antzezlanen zerrenda ikusteko, klik egin hemen. Antzerti aldizkaria berriro abiarazi zuten 1982an (Eusko Jaurlaritzak argitaratua), Labaienek sortu eta 50 urtera.\nMartxoak 22 (ostirala): Antzerkiola Imaginarioak (FTI) "Mundopolski: Erreboltaren ziaboga" lana estreinatuko du euskaraz Durangoko San Agustin gunean 21:00etan / Maskaradak Kontenedore baten istorioak antzeztuko du Beasaingo Usurbe Antzokian 22:15etan. / Tentazioa konpainiak "Komeriaka Emakumez..." antzeztuko du Elorrioko Arriola Kultur Aretoan 22:30etan / Xiru 13 Arte Eszenikoen Festibala Maulen.\nMartxoak 24 (igandea): Xiru 13 Arte Eszenikoen Festibala Gotaine Irabarnen 12:00etan./ Xirristi Mirristi taldeak Pantzo Irigarairen Lamindegiko laminak taularatuko du Miarritzeko Le Coliséen 17:00etan. / "Mundupolski: Erreboltaren ziaboga" Antzerkiola Imaginarioarena Bilboko Kafe Antzokian 20:00etan.\nMartxoak 25 (astelehena): Hika antzerki taldeak "Arraultza delikatuak" antzeztuko du Urretxuko Pagoeta Antzokian 12:00etan./ Gilkitxaro taldea Trokaolatarrak obrarekin Bilboko Kafe Antzokian 20:30etan.\nSusa literatura argitaletxeak 11 antzerzlan kaleratu zituen 1985etik 1991 bitartean. Mark Legassek idatzi eta Maskarada antzerki taldeak taularatu zuen Gastinbeltzaren karabinak izan zen Antzerki saileko lehen liburua (osorik dago Interneten). Ostean argitaratu ziren: Iñaki Uria eta Mikel Antzaren Beteluko balnearioko mirakulua (osorik Interneten), Mario Benedettiren Pedro eta Kapitaina, John Steinbecken Itsas izar bat zen, Alfonso Sastreren Ez da pale egiteko oldua, Xabier Mendigurenek idatzitako Kanpotarrak maisu - Kultur Ministrariak ez digu errukirik, Guillaume Irigoienen Hamar manu minduak - Apetitu on!, Imanol Eliasen Haunditasun ametsak - Hiru morroiak, Maskarada taldeak hain ezagun egin zuen Patrick S�skindek idatzitako Kontrabajua (osorik Interneten), Maskaradaren Marxkarada (Marx anaiek idatzia) eta azkenik Milan Kunderaren Jacques eta Nagusia.\n1920-martxoak 22: Luis Villasante jaio zen Gernikan\n1849-martxoak 23: Jose Manterola jaio zen Donostian\n1933-martxoak 23: Juan Arana "Loramendi" hil zen Donostian.\n1909-martxoak 24: Santi Onaindia jaio zen Amoroton. Berak sortutako Olerti aldizkaria ikus Literatur Aldizkarien Gordailuan .\nJoseba Sarrionandiaren "Lagun izoztua" nobelari buruzko solasaldia izango da Intxaurrondo Berri Kultur Etxean (Donostia) martxoaren 20an (asteazkena) 18:30etan. Edorta Mataukok gidatuko du.\nJoxean Sagastizabalek "Kutsidazu bidea, Ixabel" liburuari buruzko hitzaldia emango du Barakaldoko La Carava liburudendan martxoaren 20an (asteazkena) 19:30etan, Barakaldoko Sasiburu Euskaldunon Elkarteak antolaturik.\nBlas de Oterori buruzko jardunaldietan Jose Saramago eta Bernardo Atxaga idazleek hitzaldia eskainiko dute martxoaren 20an (asteazkena) 19:30etan Bilboko Arriaga antzokian.\nKirmen Uribek Bitartean heldu eskutik errezitala egingo du Iruñeko Zaldiko Maldiko elkartean martxoaren 21ean (osteguna) 20:30etan. Kitarra elektrikoa: Txomin Uribe (Piztiak). Zuzenean margolana: Josu Aranbarri.\n"Ortzadarra sutan" nobela aurkeztuko du Fernando Morillok martxoaren 22an (ostirala) 12:00etan Donostiako KM kulturgunean eta 19:30etan Beasaingo Udaletxean.\n"Victor Hugo, oroimen, gaurkotasun" erakusketa Baionako Liburutegian, martxoaren 4an hasi eta apirilaren 2a arte. Erakusketak idazle frantziarraren bizitzako gai nagusiak erakusten ditu: heriotza zigorra, alabaren heriotzaz idatziriko olerkiak, gosea, justizia... Victor Hugoren bizia laburtzen duten datu batzuen ondoan, lehen edizioko liburuak bildu dituzte, tartean baita Baionari buruz idatziak ere. Victor Hugo bi aldiz hurbildu zen Lapurdiko hiriburura, 1812an eta 1843an.


Sautrela 463: Oier Guillan, Erein argitaletxea eta Txokolatezko dinamita • ZUZEU\nMr Señora (Txalaparta)\nErein, 40 urte\nTxokolatezko dinamita (Susa)\nOier Guillan sortzaile oparoa dugu, batez ere antzerkigintzan eta poesian nabarmendu dena, eta huraxe izango dugu aste honetako protagonista nagusia. Izan ere, iaz argitaratu ziren liburuen arteko aipagarrienetako bat izan da bere Mr. Señora izan. Bertan, azken urteotako antzerki lan batzuk bildu ditu, denak ere testu aski interesgarriak dituzten obrak. Guztietan suma tzen da hizkuntzaren gaineko lanketa berezia, hizkuntz-jolasak eta abarrekoak, eta gutxi-asko antzeko gaiak jorratzen dira: genero diferentzia, boterea, gorputzen presentzia… Gehienetan pare bat pertsonaia izaten dira hizlariak, eta beren dialogoak absurdutik franko izan ohi dute. Guillanek, besteak beste, nola osatu duen liburua azalduko digu, eta baita ze antzerkigintza mota interesatzen zaion gehien ere.\nErreportajean euskal argitaletxe garrantzitsuenetako batengan jarriko dugu arreta, Ereinengan. Izan ere, berriki ospatu du bere 40. urteurrena, eta efemeridearen karira, argitaletxearen ibilbideari errepasoa emango diogu. Nola sortu zen Erein? Ze testuingurutan? Zeintzuk izan dira ibilbideko mugarriak? Jexux Mari Mujika lehendakariak eta Iñaki Aldekoa editoreak emango dizkigute horren guztiaren klabeak.\nSaioaren amaieran Juan Luis Zabala etorriko zaigu, ohi bezala iraganeko liburu bat berreskuratzera. Aste honetan, Mikel Tabernaren ipuin liburu bat komentatuko digu, Txokolatezko dinamita. 2001ean plazaratu zuen Susa argitaletxearen eskutik, eta huraxe izan zen Taberna euskal literaturan ezagutzera eman zuen obra.\neuskal telebista, literatura, Oier Guillan, Sautrela\nAFAPNAren egia erdiak euskararen kontra\nEuskal kultura berrienaren erakusgarri, Loraldia


Euskal Herriko bidaia-gida/Ibilbideak/Albizturko galtzadan barrena — Wikibooks\nEuskal Herriko bidaia-gida/Ibilbideak/Albizturko galtzadan barrena\nAlbizturko galtzadan barrena\nAlbiztur, Izetxe, Azarola Goikoa, Alkorta, Atxisaeta\n5,5 km. Ordu 1 eta 50 mn.\nAntzina, ganadu transhumanteek erabiltzen zuten Zezenen Bidea. Noain herrian hasi eta Azpeitiaraino iristen zen. Nafarroatik zezenak ekartzeko erabiltzen zuten.\nAntzina, ganadu transhumanteek erabiltzen zuten Zezenen Bidea. Noain herrian hasi, eta Azpeitiraino iristen zen. Nafarroatik zezenak ekartzeko erabiltzen zuten. \nAlbiztur (Gipuzkoa) ezaguna da bertan ereiten diren babarrun beltzengatik. Belaunaldiz belaunaldi erein izan dira herriko soroetan eta baratzeetan. Udazkenarekin batera, artasoroetan hazten diren babarrunak bildu, eta jende asko joaten da haiek dastatzera, piper, odolki, saiheski eta azaz lagunduta. Hala ere, herriak badu bere ondare historikoa eta monumentala ere: Jasokundeko Andre Mariaren eliza, San Gregorio Taumaturgo baseliza, itxura ederra duen udaletxea eta makina bat etxe eta baserri bikain, besteak beste. Errotak ere baziren, baina gaur egun denak galduta daude. Errege-bidea pasatzen zen, eta erromesentzako bi ostatu eta ospitalea zituen.\nHerriko plazatik abiatu, eta berehala ikusiko ditugu Gi- SL 13ari dagozkion bide seinale zuri eta berdeak. Ibilbidearen lehen zatian GR-9 edo Zezenen Bidearekin bat egiten du. Antzina, ganadu transhumanteek erabili ohi zuten. Iruñetik gertu hasi, eta Gipuzkoako bihotzeraino zabaltzen zen; Noain herritik Azpeitiraino, hain zuzen ere. Gipuzkoan, ibilbide horri Zezenen Bidea esaten zaio, XVI. mendetik aurrera Nafarroatik zezenak ekartzen baitziren. Egun, ibilbide hori deshomologatuta dago, eta maiz seinaleak ez daude ondo, edota falta dira. 300 bat metro bertatik bete, eta Nekoralde baserriaren parean eskuinetik jaisten den lurrezko bidetik abiatuko gara erreka ondoraino. Bertan oso nabarmena da galtzadaren arrastoa, baina altuera hartuz goazen heinean ezabatu egiten da. Errekaren ondotik altuera erraz irabaziko dugu, eta Idoiaga Bekoa baserrira doan porlanezko bidera ateratzean, metro batzuk bertatik bete, eta eskuinetik ateratzen den xenda hartuko dugu berriro basoan murgilduz. Galtzadaren arrastotik segituz errepidera aterako gara, Isetxe baserriaren parera eta Santutxo bentatik gertu. Zezenen Bidea utzi, ataka gainditu eta eskuinetik hedatzen den gurdibideari helduko gatzaizkio.\nMarka berde zuriak\nIkurrak Izetxe ondoan\nBista orokorra, atzean Gaztelu\nBaso mistoan —gaztainondoak, pagoak, haritzak, hurritzak, pinuak, gorostiak eta izeiak— marrazten den pistan barrena, ibilbidearen punturik gorenera igoko gara, eta bide seinaleek erakusten diguten norabidean GR-21 bidea zeharkatu, eta Albizturreko kaskoa gertuago ikusiko dugu. GR-21a Xabier-Loiola deiturikoa da. 153 kilometroko ibilbidea lotzen du, eta Nafarroako Xabier herria eta Gipuzkoako lotzen ditu. Antza, Ignazio Loiolakoak bere etxera egindako azken ibilbideari jarraitzen dio bideak. Bide hori ere deshomologatu egin du Gipuzkoako Mendi Federazioak. Basoa atzean utzita, Azarola Goikoa eta Behekoa baserrien ondora ailegatuko gara. Porlanezko pistatik Alkorta baserrira igoko gara, eta, aurrera segituz, gaztainondoen artean, Atxisaeta baserriaren ondoan dagoen aska eta ikuztegi berezia ikusi ahal izango ditugu. Langa gainditu eta gero, PR-Gi 81arekin bat egin, eta xenda estu batek altuera galdu, ataka pare bat gainditu eta herriraino jaisten den porlanezko pistara eramango gaitu. Berriro ere GR-21ekin gurutzatzen gara. Hemendik plazara pistatik barrena joango gara.\nOrrialdearen azken aldaketa: 14 uztaila 2020, 16:46.


Urteko hogeita batgarren igandea B\n2011-2012 (B urtea)\n( Leinuak Jainko bakarrari leial daude )\nJosueren liburutik 24, 1-2.15-17.18b\n1 Josuek Izraelgo leinu guziak bildu zituen Zikemen ;\ngero deitu zituen Izraelgo zahar, buruzagi, juje eta idazlariak :\nelkarrekin Jaunaren aitzinean agertu ziren.\n2 Josuek orduan, herri osoari erran zion :\n15 “ Jaunaren zerbitzatzea gaizki iduri bazaitzue, gaur zuek hauta nor zerbitza : zuen arbasoek Eufrates ibaiaz bestaldean zerbitzatu jainkoak, ala Amortarren jainkoak, orai bizi zirezten herrialdeko jendearenak. Nik eta nere etxekoek Jauna zerbitzatuko dugu.”\n16 Herriak ihardetsi zion : “Urrun guganik Jaunaren uztea, jainko arrotzak zerbitzatzeko ! Jauna dugu gure Jainkoa.\n17 Jaunak atera gaitu gu eta gure arbasoak Egiptotik, esklabo etxetik. Gure begiz ikusi ditugu hark egin dituen mirari handiak ; hark zaindu gaitu egin dugun bide guzian barna, iragan ditugun herri guzietan.\n18 Guk ere, Jauna zerbitzatuko dugu, hura baitugu gure Jainkoa.”\nJosueren egintzak ez ditugu ardura irakurtzen, alta haren izena, Jalgitzan kondatu gertakarian, ezagutua zen, Moisen adixkidea zelakotz. Betidanik, Jainkoari eta Moisi leial egon zen, eta hil aitzin, Moisek bere ondoko izendatu zuen : « Gero Moisek dei egin eta israeldar guzien aitzinean erran zion : « Ukan indar eta kuraia ! Zuk sarraraziko duzu herria arbasoeri zin eginez Jaunak hitzeman lurraldean, eta zuk banatuko lurraldea ondaretzat. Jauna bera ibiliko zauzu aitzinean eta zurekin ukanen duzu ; ez zaitu zuhauren ber utziko. Ez beldur izan ! Ez izi ! » Beraz, Josuek ukan zuen israledarrak Lur Sainduan sarrarazteko ohorea. Josueren liburuak ditu kondatzen lehenbiziko gertakariak, israeldarrak Kanaan lurraldean sartu zirelarik.\nBigarren izen aipatu bat : Zikem. Izen hori ezagutzen dugu, Testamendu Berrian, Jondoni Joaniren Ebanjelioan, Jesusek Samaritar emaztearekin buruz-buru egin zuelarik. (Zikem oraiko Naplouse). Liburu Sainduan kondatua da Abrahamek eta Jakobek aldare bat han eraiki zutela, eta Josep, Jakoben semea, han izan zela ehortzia. Gero, erresuma bi parte jarri zelarik Salomonen ondotik, Zikem, Iparraldeko hiri nagusia izan zen. Bainan Zikem-en handitasuna ez da bakarrik hortarik heldu. Jakobek, bere ibilaldietan erabaki handi bat hartu zuen. Bere familiari erran zion jainko faltsuak bazterrerat utzi behar zituela, eta heien itxurak lurpean sartu zituen. Eta huna irakurgai huntan : Josuek Izraeleko leinu guziak zikemen biltzen dituela.\nNork, noiz, eta norendako izkiriatua izan zen testo hau? Ez dakigu, nehork ez duelakotz kondatu israeldarren historia Kanaan lurraldean sartu zirelarik. Liburu Sainduak ez du kondatzen historia, guk, oraiko gisara konda bagineza bezala, ez, Liburu Sainduak mezu teologiko bat helarazi nahi dauku. Josuek erran nahi du: « Jainko Jaunak du salbatzen ». Hemen ikusten dugu Josue salbatzailea dela, herriaren batasuna egiten duela eta haren buruzagi jartzen : « Nik eta ene etxekoek Jauna zerbitzatu nahi dugu » eta besteak gomitatzen ditu harek bezala egitera.\nJainkoak zer egin zuen herriarentzat, xeheki aipatzen du Abrahametik haste eta Lur Hitzemanean sartzeraino. Gero, ahoan bilorik gabe, erran zioten: « Gaur zuek hauta nor zerbitza: zuen arbasoek Eufrates ibaiaz bestaldean zerbitzatu jainkoak edo Amortarren jainkoak... Nik eta nere etxekoek Jauna zerbitzatuko dugu. »\nIrakurgai huntan berriz eta berriz erraiten du Zikemen bildua den populuari, jadanik heien aiteri errana: « Kasu! Ez engana zuen buruak, ez zaiteztela bazter Jaunarenganik, jainko arrotzak adoratuz eta heien aitzinean ahuspekatuz... » Badakigu nola populua tentatua izan zen, erregeen denboran Baal jainko faltsuaz eta berantxago Babiloneko hirian, Eufrates bestaldeko jainkoetaz. Horra zendako herriak ihardesten dion: « Urrun guganik Jaunaren uztea, jainko arrotzak zerbitzatzeko! Jauna dugu gure Jainkoa. »\nJaunari beti esker emaiten nagokio,\nHari nik beti laudorio.\nJaunaren baitan arima kantuz banabila :\nBihotz apalak pitz ditela.\nDena begi da Jauna zuzenen zaintzen ari,\nDena beharri oihueri.\nGaixtagineri Jaunak hasarrez begiratzen,\nHeien izena noiz nola ken.\nZuzenek oihu eta Jainkoak entzun ditu,\nHersturetarik berak hartu.\nBihotz errautsi apaldueri hurbil Jauna :\nZaintzen du zaintzen apal dena.\nBere gaizkiak hilen du hilen gaixtagina,\nOnentzat duen herrak jana.\nBere gizonen zaintzale hor da hor Jainkoa :\nHari dagona ez da joa\nSalmo hau esker onezkoa da ; esker onezko hitzak nun-nahi aurkitzen ditugu : Jainkoaren beharra dutenen hitzak dira. Salmo hau kantatzen duen pobrea, Izrael da : « Dohakabeak dei egin dio, Jaunak entzun, Hersturarik ez dut, hura lagun ». Bere buruaz da mintzo, bainan salmo hunek mugak zabaltzera gomitatzen du. Erranez : « Dohakabeak dei egin dio » edozoinen oihua, edozoin lekutan denaren oihua da. Izraelek bere eginbidea aurkitzen du, bi bidetako eginbidea:\nLehenik, munduko herri guzieri konfiantxa erakusten duen herria izan behar du. Fedea, Jainkoa eta bere herriaren arteko elkarrizketa bat agertzen da: gizakiak Jainkoari buruz bere deiadarra oihukatzen du. Jainkoak entzuten du eta askatzen. Gizakia berriz mintzo da, eskertzeko. Otoitzaren bi alderdiak dira : galdatu eta gero eskertu. Lehenik galdea eta Jainkoaren erantzuna: « Jaunaren bila nindoan eta huna Jauna »...Eta ondotik eskertzea: « Denek batean gorets dezagun Jainko Jauna eta goraipa Jaun izena. »\nIzraelen bigarren eginbidea da, Jainkoaren egintzen laguntzaile izaitea, Moisen eta Josueren pare. Jaunaren xedearen obratzaile izan ziren : herria libratu eta Lur Hitzemanean sarrarazi zuten. Gisa berean, dohakabeeri laguntza ekartzea eta Jainkoaren urrikalmendua erakustea da Izraelen eginbidea.\nBainan Jainkoa ez da sorgin-makil bat, atsegabe eta pairamen guzien baztertzeko. Basamortuan, Moisen ondotik edo Kanaan herrian Josueren ondotik, jendeak ez dira kezka guzietarik begiratuak izan. Bainan Jainkoa berekin zuten trabak eta behaztopatzeak garaitzeko. San Luken ebanjelioak gauza bera erraiten dauku : « Eska eta emanen dauzue Jainkoak; bila, eta aurkituko duzue; jo atea, eta zabalduko zaizue. Zeren eskatzen duenak ukaiten baitu, bilatzen duenak aurkitzen, eta atea jotzen duenari zabaltzen baitzaio. Ba ote da zuen artean aitarik, semeak arraina eskatu eta arrainaren orde sugea emanen dionik? Edo arrultzea eskatu eta harrulia emanen dionik? Beraz, zuek, zirezten gaixtoek, zuen haurreri gauza onen emaiten baldin badakizue, zenbatez gehiago Aita Zerukoak emanen diote Izpiritu saindua, eskatzen dioteneri. »\n( Kristo Elizaren “senarra” denaren mixterio handia )\nJondoni Paulok Efesako\ngirixtinoeri 5, 21-32\n21 izan zaitezte elkarren menpeko, Kristori diozuen errespetuagatik :\n22 emazteak senarraren menpeko, Jesus Jaunaren menpeko bezala,\n23 senarra emaztearen buru baita, Kristo Elizaren buru den bezala, bere gorputz horren Salbatzailea delarik ;\n24 Eliza Kristoren menpeko den bezala,\nemazteak ere senarraren menpeko izan daitezela denetan.\n25 Senarrak, maita zuen emaztea, Kristok Eliza maitatu eta haren alde bere burua eman duen bezala.\n26 Hola saindu egin nahi zuen, bataioko urez eta biziaren hitzaz garbituz.\n27 Beretzat prestatu nahi zuen Eliza, distiratsua, zikinik eta zimurrik edo deus holakorik gabea, saindu eta garbia.\n28 Gisa berean, senarrek ere beren gorputza bezala maitatu behar dute beren emaztea. Emaztea maite duenak bere burua maite du.\n29 Nehork ez du bere gorputza hastio ; aitzitik hazten du eta artatzen. Berdin Kristok Eliza,\n30 gu haren gorputzeko menbro baigira. Liburu Sainduak dion bezala:\n31 Horrengatik gizonak bere aitamak utziko ditu, eta emazteari elkartuko zaio, eta biak bat izanen dira.\n32 Handia da mixterio hau, eta nik Kristori eta Elizari loturik ikusten dut.\nJondoni Paulok aipatzen du senar-emazteen arteko amodioaren edertasuna aipatzen du. “Erran Zaharrak” Liburuan, jadanik goraipatua zen elkartasun hori zoin den ederra : « Badira hiru gauza gainditzen nautenak, eta laugarren bat konprenitzen ez dutana: arranoaren bidea ortzian, sugearen bidea harrokan, ontziaren bidea itsaso zabalean, eta zerk deraman gizona emaztearen ganat.” Arranoa, hoin pizua, nola dago airean ? Sugea zangorik gabe, nola ibiltzen da ? Itsas ontzia, nola ez da hondatzen? Gizon eta emaztearen artean sortzen den gutiziak, nola irauten du ? Munduko olerki guziek mixterio horiek ausnartu dituzte.\nLiburu Sainduak erraiten dauku gizakiaren amodioa Jainkoaren amodioaren idurikoa dela eta ez dela hari johan duenik: « Jainkoak, beraz, bere iduriko kreatu zuen jendea, Jainkoaren idurira kreatu zuen, ar eta eme kreatu zituen. » Iduri horrek erakustera emaiten dauku ez dela sexualitatearentzat gauza ederragorik asmatzen ahal. Kantarik Ederrenak dio : « Zein ederra ziren, ene bihotzekoa, zein ederra! Guziz ederra zira ene bihotzekoa eta hutsik gabea!» Juduek badakite hitz horiek Jainkoarenak direla bakarrik, gizadiarentzat erranak.\nZorigaitzez espos zenbaitek atzipatzen dute beren laguna, eta orduan zer erran Jainkoari buruz hain guti itzulia den gizadi osoaz ? Liburu Sainduak, gure leialtasuna ez izanik ere egiazkoa, ez dauku etsimenik emaiten. Profetek larderiatzen dute idorki espos desleiala, jakinaraztendiola halere, barkamendua ukanen duela: « Mutiko gazteak neskatxa emaztetzat hartzen duen bezala, zure eraikitzaileak emaztetzat hartuko zaitu; senarra emaztearekin gozatzen den bezala, berdin gozatuko da Jainkoa zurekin.» Iduri luke emaztegaia ez bada bera zuzentzen, Jainkoa bera bitarteko jarriko dela emaztegaiaren partez: « Bozkariotan nago Jaunagatik, alai dut arima neure Jainkoagatik, bere salbamenduz jantzi bainau, garaipenezko soinekoez estali, senargaia bezala naiz, bitxi ederrez apaintzen den andregaia bezala. »\nTestamendu Berrian, Jainkoa behin-betiko asmoaz mintzo delarik, ezteietako hitzak erabiltzen ditu: « Hiri saindua, Jerusalem berria, ikusi nuen jausten zerutik, Jainkoaganik, ezkonberria bere senarrarentzat bezala apaindua. » Paulok berriz eta berriz erraiten dauku batasuna Jainkoaren eta gizadiaren artean obratzen dela, eta Eliza ez dela bakarrik irudia, bainan hazia. Hemen bi erakaspen baditugu: lehenik, gure amodioak ezin ederragoak izanik ere eta nekeak, Jesu Kristorekin egiten direla; bigarrena, senar-emazteen amodioak, Kristoren amodioak bere Elizarentzat eta Jainkoarenak gizadiarentzat bezala, behar lukela dirdiratu.\nPaulok, senar-emazteeri emaiten dituelarik kontseiluak gogoan hartuz Kristoren mixterioa, erraiten du: « Izan zaitezte elgarren menpeko, Kristori diozuen errespetuagatik. » Kristok Elizarendako egin duena, senarrak egin dezala emazteari goxotasunean: «Bozkaria gaitezen eta egin besta, eman diezogun aintza, zeren horra bildotsaren ezteiak. Apaindurik dago haren emaztegaia, jauntzi zoragarria eman zaio. » Biziaren emaiteko ere prest izan dadila : «Nehork ez du maitasun handiagorik bizia bere adixkidentzat emaiten duenak baino. » Horra Jesu Kristok senar-emazteri emaiten dioten etsenplua.\nLerro hauiek erakaspen bat emaiten daukute, Kristok eta Elizak batasunean bizi behar dutela, hori baita hazia, Jainkoaren eta gizadiaren artean:« Kristok Eliza maitatu eta haren alde bere burua eman du. » Gure Liturgiak erraiten daukun bezala: Hunen bitartez, Hunekin eta Hunetan., denak Jainkoaren ganik heldu dira.\nJesu Kristoren Ebanjelioa\njondoni Joaniren liburutik 6, 60-69\nJesusek Kafarnaumeko zinagogan errana zuen :\n“Nere haragia jaten eta nere odola edaten duenak betiereko bizia badu.”\n60 Jesus hola mintzo entzun, eta haren dizipuluetarik ainitzek erran zuten : “ Solas hori gogorra da : nork entzun dezake ?”\n61 Dizipuluak marmarika ari zirela oharturik bere baitan,\nJesusek erran zioten : “ Ezin onartua iduritzen zaitzue hori ?\n62 Eta Gizonaren Semea lehen zagon tokirat igaiten ikusten bazinute?...\n63 Izpiritua da bizi-emaile, haragia ez da deusetarako.\nNik erran dauzkitzuetan hitzak izpiritu eta bizi dira.\n64 Bainan badira zuen artean sinesten ez dutenak.”\nAlabainan, Jesusek hastetik bazakien\nzein ziren sinesten ez zutenak, eta nork salduko zuen.\n65 Eta erran zuen gainera:\n“ Horrengatik erran dautzuet ezin dela nehor nereganat etor,\nAitak hori emaiten ez badio.”\n66 Ordutik, haren dizipuluetarik ainitzek gibelerat egin zuten,\neta harekin ibiltzea utzi.\n67 Orduan, Jesusek Hamabieri erran zioten :\n“ Eta zuek ez duzue joan nahi ?”\n68 Simun Petrik ihardetsi zion : “ Jauna, norenganat joan gintezke ? Zuk ditutzu betiereko biziaren hitzak.\n69 Eta guk sinesten dugu, eta badakigu zu zirela Jainkoaren Saindua.”\nErabakiaren tenorea jina zen, Josuek herria Lur Saindurat ereman zuelarik, Izraeldarrek behar ukan zuten hautatu zoin Jainko xerbitxatuko zuten. Hemen ber gisan, Jesusen entzuleek behar dute erabaki, segituko duten ala ez.\nErrepostua desberdina izan zen : « Ordutik, ainitzek gibelerat egin zuten eta harekin ibiltzea utzi. » Bainan Petrik erran zuen : « Jauna, norenganat joan gintezke ? Zuk ditutzu betiereko biziaren hitzak. » Joanik, xehetasun hau emaiten dauku, gertakari hori kafarnaumen iragan zela. Alta Bazkoko mixterioa Jerusalemen gertatu zen, bainan Kafarnaum Galileako hirian, lehenik agertua izan zen. Pasioneaz mintzo zen Joani: kurutzean gertatu zen bezala, ainitzek gibelerat egin zuten eta bestek hautatu zuten haren segitzea. Ogien ugaltzean baziren 5000 jende eta orai, hetarik hamabi gelditzen dira bakarrik. Jesusek galdera hau egin zioten: « Eta zuek ez duzue joan nahi ? »\nHitz bera, bi solasetan : « joan ziren ». Petrik erran zuen : « Norenganat joan gintezke ? » Fedea, bide bat da, eta behar dugu utzi gure burua bide horren segitzerat: « Horrengatik erran dauzuet ezin dela nehor nereganat etor, Aitak hori emaiten ez badio. » Irakurtzen badugu Joaniren Ebanjelioak ardura erabiltzen du eman hitza : Aitak emaiten du Semea, Semeak emaiten du bere bizia; bere haragia eta bere odola emaiten dauzkigu. Samaritar emazteari, Jesusek erran ziona, emaite horren bilduma da :\n« Bazinaki Jainkoak zer eman dezakeen! »\nAzken emaitza: Izpirituarena. Horrek ditu sarrarazten fededunak mixterioan : « Haragiak (erran nahi baita gizakiak bakarrik) deus ez dezake egin... Izpiritua da bizi-emaile .» Berantago, azken apairuan egin zuen predikuan, klarki mintzatu zitzaioten. Hemen, Kafarnaum hirian ez zen oraino tenorea Izpirituaren dohaina argiarazteko. Jerusalemen egin beharra ote zen ? « Laguntzailea, Aitarenganik den Izpiritua, igorriko dauzuet Aitaren ondotik. Etorriko denean, harek lekukotasun emanen du nere alde. Eta zuek ere lekukotasun emanen dautazue, hastetik nerekin baitzirezte. »\nPetrik asmatzen zituen jadanik horiek guziak erraiten zuelarik: « Jauna, norenganat joan gintezke? Zuk ditutzu betiereko biziaren hitzak. Eta guk sinesten dugu, eta badakigu zu zirela Jainkoaren Saindua.» Berantago, entzun zuelarik Kafarnaumeko predikua, gogoetak egin zituen eta Jesusek Pasionea eta piztea jasan zituelarik, orduan, sinetsi zuen zinez, Jesus gizon egina, Jainko zela « Jainkoaren Saindua ».


Ezberdintasunen gainetik”, Mutrikuk Gure Esku Dago taldea aurkeztu du — Mutrikuko Udala\nEzberdintasunen gainetik”, Mutrikuk Gure Esku Dago taldea aurkeztu du\nEzberdintasunen gainetik”, Mutrikuk Gure Esku Dago taldea aurkeztu du “Harresirik gabeko herri libre baten bizi ahal izateko” Mutrikuk Gure Esku Dago taldea aurkeztu du gaur, domeka, martxoak 23, Zabielen. https://www.mutriku.eus/eu/albisteak/ezberdintasunen-gainetik201d-mutrikuk-gure-esku-dago-taldea-aurkeztu-du https://www.mutriku.eus/eu/albisteak/ezberdintasunen-gainetik201d-mutrikuk-gure-esku-dago-taldea-aurkeztu-du/@@download/image/IMG_1316-300x200.jpg\n“Harresirik gabeko herri libre baten bizi ahal izateko” Mutrikuk Gure Esku Dago taldea aurkeztu du gaur, domeka, martxoak 23, Zabielen.\nEkitaldia jendetsua izan da eta Zabieleko aretoa bete-bete egin da. Arantza Ugarte Mutrikuko Gure Esku Dago taldeko kideak esan duenez, “aurrekoan baino jende gehiago” gerturatu da gaur Gure Esku Dago taldeak jarritako hitzordura. ”Hondar ale gehiago gehitu dira eta hori ona da, izan ere, ekintza asko ditugu egiteko”. Egiten den dena, “erabakitzeko eskubidearen alde” egingo dela ere hasieratik azpimarratu du Ugartek.\nLaguntzeko moduak asko direla esan du. “Ekainaren 8an egingo da ekitaldi nagusia, alegia, Durango eta Iruña batuko dituen giza kate erraldoia. Baina aurretik ekintza asko daudela esan du. Bada, dinamikagaz bat egiten duten herritarrek, modu batera edo bestera “laguntzeko bidea topatu behar” dutela gaineratu du Ugartek. “Bonoak edota kamisetak saltzen, metroak saltzen, Gure Esku Dago dinamikaren mezua zabaltzen, ekimenetan parte hartzen…”.\nErabakitzeko eskubidea oinarrizko eskubidea dela eta aldarrikatu egin behar dugula azpimarratu dute taldearen aurkezpen ekitaldian; jendetza batu da Zabieleko aretoan\nProiektuaren inguruko azalpen guztiak ere eman dituzte, bideoen bidez. Eta jarrian Unai Belaustegi taldeko kideak Gure Esku Dago dinamikaren manifestua irakurri du. “Eskubideak aldarrikatzeko, zenbat eta gehiago garen, orduan eta hobeto”, gehitu du Ugartek. “Denok batera, elkarri eskua emanda, oinarrizko eskubidea, alegia, erabakitzeko eskubidea, aldarrikatuko dugu”.\nBide horretan, ezberdintasunak,albo batera lagatzeko eskatu dute ekitaldian egon diren taldeko kide guztiek, aho batez. “Ahaztu koloreak eta ahaztu desberdintasunak. Ñabardura horiek geroko kontuak dira eta”.\nMartxoaren 29an Bilboko La Casillan egingo den ekitaldira joateko autobusak ipini dituzte: herriko okindegi eta tabernetan eman ahal da izena\nTaldearen aurkezpena eginda, Mutrikuk “metxa piztu” duela esan dute. “Egingo dugun lehenengo pausoa gure irribarrea jartzea izango da, argazkirako. Eta datorren astean, martxoak 29, Bilboko La Casillan egingo den ekitaldira joateko autobusean izena emateko dei ere egin diete herritarrei. “Herriko okindegietan eta tabernetan eman ahal da autobuserako izena. Eta komeni lehenbailehen egitea, bigarren autobusik atera behar den edo ez ahalik eta azkarren jakiteko”.\nBestalde, ekainaren 8an egingo den giza katea osotzeko, Mutrikutik gutxienez 250 herritarrek parte hartu behar dutela gaineratu dute. Eta ekitaldia amaitu eta argazkia atera bezain pronto, Mutrikuko Gure Esku Dago taldeko kideak Goiko Plazara joan dira, deialdi orokorragaz bat eginez, metroak eta bestelako materiala saltzera.\nMutrikuko Gure Esku Dago taldean sartzeko gonbitea ere luzatu diete herritar guztiei. Horretarako, taldeko edozein kideri esatea nahikoa litzatekeela gaineratu dute. Metro bakoitza 5 eurotan dagoela salgai esan dute. Baina metroa erosteaz batera, konpromisoa ere hartzen dutela gogorarazi diete herritarrei. “Giza katea egiten den egun horretan nor bere lekuan egoteko konpromisoa hartzen da. Eta hori bete egin behar da”. Eta Joseba Palenzuela Mutrikuko alkatea izan da lehenengoa metroa erosten. Atzetik hainbat herritar gehitu dira.\nMetroak saltzeaz gain, bonolaguntzak ere badituztela esan dute. “Bonolaguntzak ekinbide honetan sortu ahal diren gastuak ordaintzeko laguntza dira. Bonolaguntzak 5 eurokoak dira eta horiek ere salgai daude”.\nPausoz pauso, ilusioz eta erabakitzeko eskubidearen aldeko garrarekin, mutrikuarrak hasi dira elkarri eskuak eman eta katea luzatzen.


Eskozia: independentziaren aldeko eta kontrako posizioen gorabeherak | Mundo | KAZETA\n04 SET. 2021 - 13:55h\nEskozia: independentziaren aldeko eta kontrako posizioen gorabeherak\nBadira zazpi urte Eskozian erreferenduma egin zutenetik, eta geroztik independentziaren inguruko posizioek gorabehera anitz izan dituzte. Urteotako inkestak azterturik, ikuspuntu ezberdinetatik gako batzuk ondoriozta daitezke.\nIndependentziaren eztabaida nabarmen azkartu da Eskozian.\nEgon al zara inoiz Eskoziako Highlands-en? Distantziak ez dira handiak, baina bide estu, malkartsu eta interesgarrietan barrena, puntu batetik besterako bidea luze egiten da. Gauza bera esan dezakegu independentziaren inguruko eztabaidaren inguruan. Baiezkoaren eta ezezkoaren aldekoak ez daude urrun, eztabaida gorabeheratsuak aurkezten ditu eta bi noranzkotan dabiltza eskoziarrak, baina kosta egiten da batetik bestera salto egitea.\n2014ko irailaren 18ko independentziaren inguruko erreferendumetik igaro diren zazpi urteetan, gaia funtsezkoa bihurtu da Eskoziako jarrera politikoak ulertzeko. Naiz atariak aztertu du bilakaera hori. Orduan, eskoziarren %45ek babestu zuten independentzia, baina apenas bi urte lehenago zifra hori ez zen %30era iristen. Aldiz, galdeketa igaro eta berehala zifra horrek berriro behera egin zuen; 2018 eta 2020 artean gorakada nabarmena izan (hilabete luzez ezezkoaren aurretik egoteraino) eta 2021ean, berriz, apaldu egin da, azken inkestetan, gutxigatik bada ere, ezezkoa nagusitzeraino. Baina, nondik datoz aldaketa hauek? Nola uler dezakegu independentzia hain gai aldakorra izatea eta aldi berean, alde batera edo bestera, herritarren ehuneko txiki batek markatzea emaitza hori? Common Weal Think Tank eskoziarrak ikuspuntu anitzetatik aztertu du gaia.\nHamarkada oso berezia izan da Eskozian\n2014ko galdeketatik abiatuta, brexita eta pandemia bat ere topatu dituzte bidean. Eta azken bi hauek funtsezkoak izan dira urteotan. Europar Batasuna uzteko erabakiak bi aurpegi ditu uhartearen iparraldean. Alde batetik, herritarren %62k klubean mantentzearen aldeko hautua egin zuen eta, hala ere, beren burua kanpo ikusi dute, Ingalaterrak duen populazio askoz handiagoaren ondorioz. Horrek eragina izan zuen independentziaren aldeko zenbakietan. Azpimarratzekoa da ere 2014an unionismoaren mehatxu nagusia zehazki hori zela: independentziak Eskozia Europar Batasunetik kanpo utziko zuela.\nTrantsizio epea amaituta, baina, Irlandako muga izan da eztabaida nagusia eta balizko independentzia baten ostean Eskozia eta Ingalaterraren artean sor litekeen muga horretan proiektatu dute arazoa.\nJakina da gazteagoek babesten dutela, nagusiki, independentzia. Horrek ez du esan nahi, pertsona berak, adinean aurrera egin ahala beren iritziari eutsiko diotenik\nKoronabirusaren kudeaketak ere erpin ezberdinak izan ditu. Egia da Nicola Sturgeon premier eskoziarraren jarrerak, oro har, onarpen handiagoa izan duela, baina Boris Johnsonek erakutsi nahi izan duen botere zentralizatuak ere zalantzak sortu ditu estatu independente bat garraiatzeko eskoziar Gobernuak duen ahalmenaren inguruan.\nBrexitaz eta osasun krisiaz gain, hainbat eskandalu izan dira azken hilabeteetan SNP eta Edinburgoko Gobernuaren inguruan. Hala ere, Sturgeonen alderdiak emaitza bikainak lortu zituen maiatzeko hauteskundeetan; gehiengo osotik eserleku bakarrera geratu zen eta Berdeekin akordioa itxi zuen. Horrek guztiak eman lezake zenbakietan gertatutako aldaketen inguruko hipotesi bat. Baina zenbaki horien atzean ertz ugariko datuak ezkutatzen dira.\nJakina da gazteagoek babesten dutela, nagusiki, independentzia. Horrek ez du esan nahi, pertsona berak, adinean aurrera egin ahala beren iritziari eutsiko diotenik eta gizartea «berritu» ahala independentistagoa izango denik. Demagun, 50 urteko pertsonaren lehen ardura lana dela eta, beraz, independentzia babesten duela honek ekonomia hobe bat ekarriko duela sinetsita. Pertsona horren beraren lehen ardura 65 urte dituenean, pentsioak izango dira eta, ondorioz, Erresuma Batuaren «egonkortasuna» lehenets lezake. Funtsean, adinean aurrera egin ahala independentzia eta honek dakarren errealitate ezezagun hori «arrisku» gisa identifikatzea gero eta ohikoagoa da eta, ondorioz, kontra egitea.\n2014ko galdeketan parte hartu zuen masa sozialaren %11 aldatu egin da Eskozian\n2014ko galdeketatik 400.000 lagun inguru hil dira Eskozian eta, aldiz, 490.000 lagunek bete dituzte parte hartzeko beharrezkoak diren 16 urteak. Orain arte, britainiar Gobernuak duela zazpi urteko galdeketa hori erabili du bigarren erreferenduma baztertzeko, belaunaldian behin egin beharreko galdeketa dela defendatuz. Ordutik hona, baina, parte hartu zuen masaren %11 aldatu da. 2020an eskoziar Gobernuak onartutako Hauteskundeen Legearen ondorioz, bertan bizi diren 16 urtetik gorako pertsona guztiek dute botoa emateko eskubidea.\n16 eta 34 urte bitarteko gizon eskoziarrak izan dira, historikoki, independentziari babes argiena eman diotenak (%70 inguru), baina azken hilabeteetan ere zerbait lausotu da kopuru hori. Bidearen beste aldean, 55 urtetik gorako gizonezkoak. Aldiz, tarteko talde hori (35-54 urte) izan da 2014tik hona, alde handiz, aldakorrena. 2020an, une batean, gazteenen gainetik jartzera iritsi zen, baina segituan galdu zituen 10 puntu. Populazio osoaren %15,2 osatzen du talde honek eta, beraz, eragin zuzena du azken emaitzan.\nEmakumeak, aldiz, oro har, independentziaren kontrakoagoak izan dira. Talde honetan, fenomeno berezi bat gertatu zen brexitaren erreferendumaren ostean. Orokorrean independentziaren aldekoen kopurua hazi zen, baina emakumeen artean nabarmen jaitsi zen. Horren irakurketa hau egin zen: tamaina horretako bi aldaketa «gehiegizkoak» izango zirela. Ordutik, gutxika, independentzia babesten dutenen kopurua berreskuratu egin da eta, egun, 2014ko zenbakietan dago.\nHala ere, 2014an norabide zehatz batean botoa eman zuten pertsonen gutxiengo batek soilik aldatu du iritzia ordutik. Baiezkoa bozkatu zuten gehienak independentistak dira oraindik, eta ezezkoa bozkatu zutenek berriro ezetza emango lukete, aukera emanez gero. Hori esanda, independentziaren aldekoak egonkorragoak izan dira zazpi urte hauetan; inoiz ez da %80tik behera jaitsi botoa errepikatuko luketenen kopurua, baina ez da %90etik gora igo ere 2016ko brexit-aren inguruko erreferendumetik.\nAldiz, ohikoa izan da “ez” bozkatu zutenen artean %20k baino gehiagok posizio hori aldatzea, dela baiezko botoa ematera, dela zer bozkatuko luketen ez dakitenen artean kokatzera. Azken hilabeteetan, baina, horietako asko ezezko horretara itzuli dira. Hala ere, aldakortasun horrek ate erabakigarri bat irekitzen dio independentismoari balizko kanpaina batean.\nKlase sozialak ere pisua dauka bide hau jorratzeko orduan. Irabazi handienak dituzten taldeek nabarmen egiten dute independentziaren aurka, baina inkestek erakusten dutenez, egoeraren araberako aldaketa handien aurrean, brexita kasu, mugitzeko aukera erabat zabalik dago talde honetan. Irabazi gutxien duten taldeetan, aldiz, egonkorragoa izan da jarrera, independentzia modu zabalagoan babestuz. Hala ere, ohikoa da bozketa egunean azken multzo horietako pertsonen parte-hartzea txikiagoa izatea. Ildo horretan, nabarmena izan zen 2014an Radical Independence Canpaign-ek eginiko lana.\nAlderdia eta botoa ez doaz beti lotuta\nSNPri bozkatzen diotenen artean daude baiezkoaren aldeko gehienak. Hauteskundeetan botoa eman zietenen %80 eta %90 artean mugitu da azken urteetan independentziaren aldeko botoa. Hau da, 10etik batek edo bik ez dute argi edo zuzenean ezetz bozkatuko luke.\nBidearen beste muturrean dago Alderdi Kontserbadorea. 2014tik hona, esan daiteke, jatorriz zuen izena, Alderdi Unionista, berreskuratzeko kanpaina egin duela Eskozian, Erresuma Batuaren batasunaren defendatzaile gisa agertuz, laboristak eta liberal-demokraten postu horretarako ahalmena zalantzan jarriz. Hala ere, horien masa sozialaren %5ek independentziaren alde egingo luke eta zifra honek %11raino jauzi egin zuen brexitaren ondorioz.\nTartean topa ditzakegu, beraz, laboristak eta liberal-demokratak. Lehenbizikoen kasuan, egun, lautik batek babesten du independentzia, baina inkestek erakusten dute askoz irekiago daudela aukera hau aztertzera. Izan ere, denbora luzez %40k hobesten zuen independentzia. Beraz, talde hau izan liteke, balizko bigarren erreferendum baten kanpainan, independentismoaren helburu nagusia.\nBestetik, talde txikiagoa osatu arren, aldakorrena liberal-demokratena da. Brexitaren kanpainan zein ondorengo negoziazio prozesu osoan gorabehera nabarmenak antzeman dira horien artean. Hala ere, azken datuen arabera, bigarren erreferendum bat antolatzeko eskoziar Gobernuaren zehaztasun faltak babes hori nabarmen jaitsarazi du. Hor ere, baina, badago botoak berreskuratzeko espazioa.\nHori guztia dela-eta, balantza alde batera edo bestera desorekatzeko hainbat profiletan jartzen du fokua txostenak: boterearekin desengainatuta dagoena eta aldaketa bat behar duena; etorkizunari aukera berriak ikusi baina aldaketen beldur dena; Eskozian jaio ez direnak eta eztabaidari modu irekian aurre egiten diotenak; egonkortasunaren eta ekonomiaren arteko balantza horretan zalantzak dituena; eta independentziak inolako aldaketarik ekarriko duela zalantzan jartzen duena. Horiek izango dira, beraz, batzuen eta besteen mezuen jomuga datozen hilabete edo urteetan.


2020-02-19 - Lea-Artibai eta Mutrikuko Hitza : Lea-Artibai eta Mutrikuko Hitza\nGalarrena Kultur Elkarteko kideak\nIaz ospatu zuten 20. urteurrenak eragindako olatuari jarraipena emango dio aurten Galarrena Kultur Elkarteak. Era askotako ekimenak antolatuko dituzte uztailera bitartean, auzolanean.\nElizbarrutiko Ikastetxeek jakitera eman dutenez, Antiguako Ama arrantza eskola San Ignazio kaletik Txomin Agirre ikastola zegoen eraikinera lekualdatzeko asmoa agertu dute.\nBerriatuko Belaustegi eta Maumeko Baraiazarra izan dira onenak Ispasterren\nBelaustegik irabazi du Kintxopeko sariketa, eta Baraiazarrak zaldi-mandoena. Azken proba horretako Lea-Artibaiko partaideen sailkapenean Koba aulestiarrarentzat izan da sari nagusia.\nArrisku sexualen inguruko narrazioak landuko dituzte Ondarroan\nUxuk antolatuta, hitzaldia eguenean [otsailak 20] izango da, 19:00etan, Etxelilan. Besteak beste, botereak Alcasserko auziaren kontakizuna emakumeen espazio askeak zirenak mugatzeko baliatu zuela azalduko dute.\nSalgai daude Ondarroako V. kantu bazkarirako txartelak\nTxartelak Kuriken, Garoan eta ikastolako idazkaritzan eros daitezke 20 euroren truke. Telefono bidez ere eros daitekez martxoaren 1a aurretik.\nUztailaren 1etik 31ra egingo dute EuskarAbentura Espedizioa\nParte hartu nahi duten gazteek motibazio gutuna eta proiektu bat aurkeztu behar dituzte, martxoaren 15era bitartean. 2003-2004 jaiotako 120 gazte batuko ditu ekimenak.


Koronabirusa | Iritzia | Berria\nPentsatzekoa zen, mundu guztira hedatuko bada, gurera ere helduko zela koronabirus hori. Jendea aztoratuta dago. Ezin da inoren ondoan eztulik egin susmagarria izan gabe, maskarillak erruz saldu omen dira. Ez da gutxiagorako: telebistan etengabe ematen dute birusaren berri. Pandemia dela esaten dute: XXI. mendeko izurritea. Hotzean pentsatuta, gizateria zuriak merezi du mehaztuko duen zerbait: ukitzen dugun guztia zabor bihurtzen dugu. Kontua da zenbateraino den pandemia hau benetakoa, zenbateraino alarmatu gaituzten farmazia enpresen interesen arabera eta zenbateraino agintzen duen burtsak honetan ere. Ekonomia erori egin omen da birusa agertu den leku bakoitzean. Eta, harrigarria dirudien arren, AEBetan ez dago kasurik. Asian sortu omen zen, Europara heldu da, eta han, Ameriketan, ez dago. Eta burtsa beheraka doa, eta jendea larri dabil maskarillak egiteko jarraibideak Whatsappez elkarri bidaltzen.\nBitartean, Afrikan, gerrak, ebolak, hiesak eta gurean desagertuta dauden gaitzek milaka lagun hiltzen dituzte egunero. Eta burtsak ez du zirkinik ere egiten. Ez baitute preserbatiborik erabiltzen, guk ezin baitugu haien bizimodua konpondu. Gizateria zuriak merezi du mehaztuko duen zerbait, baina lasai, ez da koronabirusa izango.


etorkizuna etorkizun: BIDAIAK\nBadira opariak, eta opari ederrak. Azken hauetako bat egin dit lagun batek. Liburuxka bat da, irarkolatik atera berria. Ez dakit zenbat ordaindu behar den dendan formatu apaleko orrialde gutxiko honengatik. Poemak ditu irakurgai; ziurrenik ez da garestia izango. Baina Jon Iñaki Lasa eskuzabala izan da nire eskuetan bere azken ekarpen literarioa uztean. Ikaragarri gozatu dut 58 olerkiekin.\nPoema ederrak. Jon Iñakiren esku, buru eta bihotza ilaran jarri dira izkiriatzean, bestela ezin da hain lerro gutxitan horrenbeste edertasun bildu. Hitz neurtuak, egokiak, barne muinean eragin dardaragarria pizten dutenak. Hitzez hitz, ia-ia hizkiz hizki- dastatzera gonbidatzen duten poema biziak.\nTere Irastorzaren hitzaurre bikainaren ondoren irakurlea Jon Iñakiren mundu izpiritual magikoan sartzen da. Eta olerki eraikin sendo bezain miragarri batekin egiten du topo, osaba Josemarirenganako afektibitate zintzoari jarraikiz Jon Iñakik bere literaturarekin jaso duena, 78 orrialdetan. Eskerrik asko, adiskide.\nEtiquetas: Bidaiak, Jon Iñaki Lasa, Josemari Velez de Mendizabal\nETA IGANDEAN, ZER?\nALDEKO HAIZEETARA IREKITA\nBI ERREALITATEREN ARTEAN


Kirol eskoletan aritzeko begirale ikastaroa. Futbol eta hockey eskolak - Berria - Pasaia\nKirol eskoletan aritzeko begirale ikastaroa. Futbol eta hockey eskolak\nIzena emateko epea: Ekainaren 2ra arte\nEkainaren 12tik 17ra.\nAstelehenetik ostiralera: 16:00etatik 18:00etara.\nLarunbatean: 10:00etatik 12:00etara.\nTOKIA: izen-ematearen arabera erabakiko da non egin, Trintxerpen ala Antxon.\nBALDINTZAK: 16 urte beteta edukitzea (edo 2017an betetzea).\nEkainaren 2ra arte.\nZure datuak adierazi (izen-abizenak, harremanetarako telefono eta emaila, helbidea, adina) eta pasaiakoelkarteak@pasaia.net helbidera mezua bidali. Telefonoz edo Jarduera Fisiokoaren eta Kirolaren Sailean ere eman daiteke izena.\nTelefonoa: 943 004330 Emaila: pasaiakoelkarteak@pasaia.net\nJarduera Fisikoaren eta kirolaren Saila. (Euskadi Etorbidea, 61. Trintxerpe)\nIkastaro hau Gipuzkoako lurraldeko taldekako kirolak entrenatzen dituzten kirol monitoreei dago zuzendua, hau da, lehen hezkuntzako 3º eta 6º haurrak entrenatzen dituztenentzat eta ez futbolerako soilik baizik eta beste talde kirolentzat ere.\nFormakuntza ekintza honek helburua du, RS Fundazioak bere barne lan metodologia egoki ikusten duena zabaltzea da, bereziki, 8-11 urte bitarteko haurrek kirol irakaskuntza- ikaskuntza prozesua ezartzea. Honela, ikastaro honen helburu nagusia, eskola kiroleko monitore gisan lan egiten dutenei, ezagutza eta baliabide metodologikoak bere esku jartzea da, eguneroko lana errazteko asmoz.\nIkastaroen helburuen artean, hauek nabarmentzea beharrezkoa da:\nHaurtzaroan eta gaztaroan kirolaren praktika sustatzea eta hedatzea, guztiek praktikatzeko aukera izan dezaten eta kirolaren praktika gazteen prestakuntza integralari lotuta joan dadin saiatuz.\nKirolariak eta teknikariak prestatu, teknifikatu eta hezteko ezagutzaren eta ikerketaren sorrera bultzatzea.\nHezkuntzako egiturekin lankidetzan aritzea kiroletik abiatuta balioei buruzko heziketa eredu bat diseinatu eta ezartzeko, kirola gizarteratzeko, elkartasunerako, ahaleginaren kulturarako, osasunerako eta talde lanerako iturritzat hartuta.\nKirol elkarteen begiraleen erreleboa sustatzea eta begirale euskaldunak oinarrizko zein zeharkako formazioarekin prestatzea.